Зоҳиршоҳ Жўраев олдин ҳеч қаерда кўрсатмаган архив суратини эълон қилди — фото - 21 Апреля 2022 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2022 » Апрель » 21 » Зоҳиршоҳ Жўраев олдин ҳеч қаерда кўрсатмаган архив суратини эълон қилди — фото\nЗоҳиршоҳ Жўраев олдин ҳеч қаерда кўрсатмаган архив суратини эълон қилди — фото\nУ Шерали Жўраевдек отаси борлиги сабаб бахтли эканини айтди\nХонанда Зоҳиршоҳ Жўраев Instagram саҳифасида олдин ҳеч қаерда кўрсатмаган суратини эълон қилди.\nХонанда ушбу фотони отасининг туғилган кунида жойлаган. Унда хонанда отаси Шерали Жўраев билан ўтирганини кўриш мумкин. Суратда Зоҳиршоҳ Жўраевнинг жуда ёш бўлган.\n«Агар шогирд ёки бир оддий инсон сифатида мендан ‘Бахтлимисан?’, деб сўрашса, мен бошимни баланд кўтариб, ёруғ юз ва баралла овоз билан, ‘албатта’, деб жавоб бераман. Бахтли бўлганда-ки, қандоқ. Аллоҳни танидим, ҳаётда ўз ўрнимни топдим, севган касбим билан бандман, эл ардоғидаман. Албатта бахтлиман-да! Лекин бундай бахтга, ўз-ўзимдан эришганим йўқ. Буларнинг ортида албатта отам-устозимнинг меҳнати, унинг менга берган билими, тажрибаси, панд-насиҳатлари, ўгитлари ётибди. Бахтлиман дейишимга яна бир сабаб – менинг энг биринчи ва катта устозим – бу падари бузрукворим, отажоним бўлади. Бир нақл бор: ‘Агар отам мени кўкдан ерга туширган бўлса, устозим мени ердан кўкка кўтарди’, деган. Устоз ана шундай юксак мақомга эга. Чунки инсонни кўкдан ерга тушириш осон, уни ердан кўкка кўтариш қийин. Бу икки буюк инсон фазилати менинг учун бир инсонда мужассамдир. Устозим — отам», — деб ёзади Зоҳиршоҳ Жўраев.\n"Агар шогирд ёки бир оддий инсон сифатида мендан сўрашса, "бахтлимисан”, деб, мен бошимни баланд кўтариб, ёруғ юз ва баралла овоз билан, ”АЛБАТТА”, деб жавоб бераман. Бахтли бўлганда-ки, қандоқ! Аллохни танидим, ⠀\nҳаётда ўз йўлимни топдим, севган касбим билан бандман, эл ардоғидаман…⠀\nАлбатта бахтлиман-да! ⠀\nЛекин бундай бахтга, ўз-ўзимдан эришганим йўқ. Буларнинг ортида албатта Отам-Устозимнинг меҳнати, уларнинг менга берган билими, тажрибаси, панд-насиҳатлари, ўгитлари ётибди.⠀\nБахтлиман дейишимга яна бир сабаб – менинг энг биринчи ва катта Устозим – бу Падари бузрукворим, Отажоним бўладилар.\nБир нақл бор: "Агар отам мени кўкдан ерга туширган бўлса, устозим мени ердан кўкка кўтарди”, деган.⠀\nУстоз ана шундай юксак мақомга эга. Чунки инсонни кўкдан ерга тушириш осон, уни ердан кўкка кўтариш қийин!⠀\nБу икки буюк инсон фазилати менинг учун бир инсонда мужассамдир. ⠀\nБургут қанча юқори парвоз қилса ўлжасини ёрқинроқ кўрар экан. Шер эса оғир, мулоҳазали бўлгани учун барча жонзотлар орасида энг ақиллиси ва кучлиги саналаркан. Осмонда бургут, ерда шер бўлиб яшашни ўргатган, мени иқболим унинг ютуғи эканини уқтирган Отам, бугун пойингизга тиз чўкиб сизга раҳмат айтмоқчиман. Аллоҳдан биргина илтимосим Сен Отамни асрагин.\nИлоҳим, ҳалқи, муҳлислари баҳтига соғ қилгин!\nБугун, бир ўғил сифатида кўпчилик билмайдиган сирни айтаман. У шундай инсонки, ҳаттоки вақти келганда ўзбек ҳалқини ўз оиласидан, бола-чақасиданда устун қўйиб, ўзининг муҳофазасини ўйлаб ҳам ўтирмай мана шу ҳалқи, ўзбек миллати, шаъни учун ўзини оловга отганлардан…Қадрлигим, қиблагоҳим Отам, Сиз ўзингизнинг онгли ҳаётингизни яхшиликка, эзгуликка, мана шу ҳалқ манфаатига бағишлаган беназир инсонлардан бирисиз! Аллоҳ Сизни паноҳида асрасин." деб ёзади изохда.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Ko'rganlar:: 26 | Добавил: www.horazm.net | Рейтинг: 0.0/0


Покистон: Президент Мушарраф Беназир Бхутто билан ярашишга тайёр - Фарғона.Ру ахборот агентлиги\n15:11 msk, 15 Июль 2020\nПокистон: Президент Мушарраф Беназир Бхутто билан ярашишга тайёр\n08.08.2007 12:23 msk\nMIGnews.comнинг хабар қилишича, Беназир Бхуттони ҳибсга олиш тўғрисидаги қарор мамлакат Олий суди ҳукми билан бекор қилинган.\nБеназир Бхутто ва унинг эри Осиф Али Зардорий 1996 йилдаги сайловолди кампанияси чоғида чет эл ширкатларидан пора олганлик ва коррупцияда айбланиб, беш йиллик қамоқ жазосига ҳукм қилингандилар. Бхутто ўзини сиёсий сабабларга кўра таъқиб қилинаётганини билдириб, айбини тан олмаганди. Ҳозирги пайтда Бхутто Лондонда истиқомат қиляпти, аввалроқ эса покистонлик расмийлар уни Интерпол орқали ҳибсга олишга эришишларини эълон қилгандилар.\nҲибсга олиш тўғрисида қарорнинг бекор қилингани ҳақидаги хабарлар Бхуттонинг парламент сайловларида Покистон халқ партиясига етакчилик қилиш учун ватанга қайтмоқчилиги хусусидаги баёноти қабатида ёйинланди. Бундан ташқари, Коммерсантнинг хабар қилишича, 2007 йил июль ойи охирида Покистондаги етакчи оммавий ахборот воситалари Лондонда қувғинда яшаётган Б. Бхуттонинг Бирлашган Араб Амирликларига қисқа муддатга ташриф буюрган президент Мушарраф билан яқинда Абу-Дабида бўлиб ўтган сенсацион учрашуви ҳақида хабар тарқатгандилар. Парвез Мушарраф ва Беназир Бхуттонинг Форс кўрфазидаги нейтрал ҳудудда бевосита музокара ўтказганларини Покистон алоқа вазири Шайх Рашид Аҳмад тасдиқлаган, у бўлиб ўтган музокараларни муваффақиятли, деб атаган.\nАввалроқ Мушарраф ва Бхутто ўз эмиссарлари орқали музокаралар олиб боргандилар, бироқ Абу-Дабидаги учрашув уларнинг Беназир Бхутто Лондонга кетганидан кейинги биринчи бевосита мулоқот эди.\nИсломободдаги манбалар Покистоннинг “кучли қўл”и билан мўътадил мухолифат лидери ўртасидаги келишув шартлари қуйидагича бўлиши мумкинлигини айтадилар: Беназир Бхутто ватанга қайтади ва Парвез Мушаррафнинг навбатдаги муддатга қайта сайланишига рози бўлади. Ўз навбатида, президент Мушарраф унга аввал қўйилган барча айбловларни олиб ташлайди ва Б. Бхуттонинг бош вазир бўлишини таъминлайди. Беназир Бхутто қаттиқ туриб талаб қилаётган шартлардан яна бири президент бош қўмондон лавозимидан воз кечиб, ҳарбий кийимини ечиши кераклигидир.\nПокистонда ҳокимиятнинг истиқболда бу каби тузилиши мамлакатда демократияни сақлаб қолиш ва исломий инқилобни олдини олишга ёрдам беради, дея ҳисоблайдилар икки томонлама келишув тарафдорлари, деб ёзади Коммерсант.


Китобга муҳаббат… — XOJA BUXORIY O'RTA MAXSUS BILIM YURTI\nИнсонлар ичида илм ва китоб шайдоси бўлганлар маърифатлидир. Улар эзгу мақсадлари йўлида ҳеч нарсани аяшмайди. Салоҳиддин домла билан бир неча йил «Хўжа Исмат» масжидида китоб савдоси билан шуғулланиб, халқимизга маърифат тарқатамиз. Шу аснода кўп китоб шайдоларининг гўзал хислатларига гувоҳ бўламиз.\nЁши элликдан ошган бир опахон бор эди. Ҳар ой, гоҳида икки ойда бир Туркманистондан келиб бир дона китоб олиб кетарди. Айнан ўша битта китоб учун Республика ошиб келарди. Бир куни опахон келганларида сўрадик: “Шунча жойдан келиб, бир донагина китоб олиб кетасиз, нега кўпроқ китоб олмайсиз»? Шунда опахон: «Қонун бўйича чегарадан битта китоб олиб ўтишга рухсат экан, кўп олсам ўтказишмайди», дедилар маъюслик билан. Қойил қолдик: ана илмга муҳаббат, мана китоб шайдоси…\nМуҳтарам юртбошимиз ташаббуси билан Республикамиз ёшларини китоб билан маънавий боғлаш учун қанча хайрли ишлар қилинмоқда, мусобақалар ўтказилиб, қимматбаҳо совғалар берилмоқда. Натижада фарзандларимиз маърифатли бўлиб боришмоқда. Бунинг учун Аллоҳга шукрлар бўлсин…\nТанганинг ҳам икки томони бўлгани каби халқимиз ичида баъзи хонадонларга бориб, ручка, дафтар сўраганимизда уйидан тополмай, сотувчидан олиб келганлар ҳам бўлди. Айрим хонадонларда мўътабар китобларни варақларини йиртиб, олов ёқишга ёки ҳожатхоналарда ишлатаётганларга ҳам гувоҳ бўлганмиз. Аллоҳ инсоф берсин!\nКимики нимани хор қилса, оқибат ўшанга зор бўлади, кимки нимани иззат қилса, оқибат ўша нарса эгасини иззатли қилади. Азиз ватандошлар, китоб, газета-журналлар қадрига етайлик! Уларни ўқиб, илму маърифатимизни ошираёлик!\nАллоҳ таоло халқимизнинг маърифатини, китобга муҳаббатини янада зиёда айласин!\nШофиркон тумани «Қори Фазлиддин»\nPrevious Қурбон ҳайити муборак бўлсин!


Бухорода XIХ анъанавий “Ипак ва зираворлар” фестивали бўлиб ўтади\nТОШКЕНТ, 24 май. /«Дунё» АА/. Жорий йил 28-30-май кунлари Бухоро шаҳрида ХIХ анъанавий “Ипак ва зираворлар” фестивали бўлиб ўтади, деб хабар бермоқда «Дунё» АА мухбири Туризм ва спорт вазирлиги маълумотига таяниб.\nФестивалнинг илк куни иштирокчилар, хорижий ва маҳаллий меҳмонларнинг “Арк” қўрғонидан “Лаби ҳовуз” мажмуасигача бўлган масофада тантанали юришидан бошланиб, “Лаби ҳовуз” мажмуасида фестивалнинг тантанали очилиш маросими ташкил этилади.\nШунингдек, мазкур фестивалда миллий маданиятимизга хос чиқишлар ва кўргазмалар ўтказилиши режалаштирилган.\nСўнгги кун якунида эса “Арк” қўрғони ёнида 3D-маппинг намойиши ҳамда фестивалнинг ёпилиш маросимига бағишланган гала-концерт бўлиб ўтади.\nТуризм соҳаси вакиллари пандемия шароити...\nТуризмни ривожлантириш давлат қўмитаси раисининг хорижлик маслаҳатчиси Содиқ Бадак (Туркия...


“Асосий инстинкт” — Sof.uz\nЖамшид Муслимов 17.12 15:38 961 Колумнистлар\nЙўқ, бу тажрибасизликдан эмас, сиёсий кўрлик ёки омма олдида нутқ нўноқлигидан ҳам эмас. Бу шундай “ўзимизга хос ва мос” сайловолди популизми ва демагогия туридир. Одатда оммага ёқадиган нореал ваъдалар бериш — популизм, одамлар ҳиссиётлари билан ўйнайдиган сохта халқпарварликни намоён қилиш — демагогия деб аталади. Бунда асосий мақсад сайловчи овозини қозониш бўлади.\nОлий зотлар эътибори учун кураш беаёвдир, у тертўкар зўриқишни талаб қилади. Яхшиямки, сайлов пойгаси бор. Унда ахборот мавжларига миниб “ишқ манбасига” қарата керакли сигналларни таратиш мумкин. Энг асосийси – қора халқнинг маломатларига эътибор бермай, кўзни чирт юмиб (ёки кўзни лўқ қилиб) “катталар” илтифотини қозонадиган ажобтовур ғояларни пуркаш:\n“Прописка” муаммоси?! Нима, пойтахт бедарвозами?! Албатта мигрант ўз вилоятидаги мелисанинг учётига туриб, қўлида паттаси билан келиб кўрсин. Балки киритармиз. Одамларга 2.5 миллион сўм очдан ўлмаслик учун етади. Муҳими – газни камроқ ёқиб, гўштни озроқ ейиш керак. Меҳнат муҳожирлари бетарбиялик билан турли муаммолар туғдирмоқдалар. Ҳамма айб кўпайиб кетганимиздан. Алдаб нима қиламиз, ҳаммага иш жойлари етмайди. Борсин, ана, четда иш кўп. Ижтимоий ҳимоя умуман ортиқча нарса! Нафақа одамларни дангаса қилиб ташлаяпти! Экология экология билан, аммо, АЭС бизга керак, чунки бошқа йўлни ҳеч ким билмайди. Сибир сувларини ҳайдаб келиш орқали Орол муаммосини ҳал қилиб ташласа бўлади. Ҳокимларимиз ёмонлигига сабаб сиёсат эмас, балки мактабимизда маънавият дарслари етишмаслигидир. Шунинг учун мактаб формасини мажбуран киритиш тарафдоримиз!”\nБундай баёнотлар оддий аҳолига ҳуш келмаслиги табиийдир. Чунки улар сайловчи овозини олиш учун эмас, балки баланд табақаларга ёқиб қолиш ёки аввалги “ножўя” гапларни силлиқлаш учун айтилган. Бу, айниқса, эртага керак бўлиб қолиши мумкин бўлган “маъмурий қўллов”ни қозонишга қаратилган инстинктив уриниш холос.\nМен сайлов тизими шунчалик расво демоқчи эмасман, буни вақт кўрсатади. Раҳбарият эътиборига қаратилган квази-популизм ва квази-демагогия ҳақиқатдан ҳам номзодлар фойдасига иш бериб қолишига ишонмайман. Уларнинг ўзлари ҳам тафаккур қилиб кўрсалар, бунга ишонмасалар керак. “Византия” демагогияси хужжатларда битилмаган, очиқ мажлисларда буюрилмаган, минбарлардан сингдирилмаган ўзига хос зеҳниятдир. У қадим замонлардан бери миллатимиз вужудида шаклланиб қолган ирсий кўникмалардан бири бўлса керак.\nУмид қиламанки, ижтимоий мунозара фаоллиги орқали бундай оғир генетикага холислик билан баҳо берилса ва соғлом ғоялар устида ишлай бошланса, аста-секинлик билан бу иллатлардан жамият соғайиб кетади. Зеро, бир коса заҳарли сув устига тинмай тоза сув томаверса, заҳар чиқиб кетиб, косада фақат соф, тоза ичимлик қолади.


Архивы ЗЕЛЕНСКИЙ - tafsilar.info\n02 Sentabr 13:45 by Редакция\nТашқи ишлар вазири Дмитрий Кулеба Вашингтонда бўлиб ўтган Зеленский ва Байден ўртасидаги музокараларга изоҳ берди. У учрашувдан кейин икки давлат раҳбарларининг якуний баёнотини кучли деб атади. АҚШ ва Украина ўртасидаги муносабатлар икки давлат президентлари Джо Байден ва Владимир Зеленский учрашувидан сўнг янги босқичга кўтарилди ва натижаларидан сўнг «кучли баёнот» эълон қилинди. Бу фикрни чоршанба куни\n02 Sentabr 09:45 by Редакция\nЗеленскийнинг айтишича, АҚШ президенти Байден шахсан Украинанинг НАТОга киришини қўллаб-қувватлайди. Бироқ, унга НАТОга қўшилиш йули қандай бўлиши мумкинлиги ҳақидаги саволга жавоб бериш қийин эди. «Биз НАТО ҳақида кўп гаплашдик — бу иттифоқдаги Украина ўрни, роли ва қаерда эканлиги ҳақида… Мен эшитдимки, [АҚШ Президенти Джо Байден] шахсан Украинага НАТОга аъзо бўлишни қўллаб-қувватлайди, лекин йул қандай бўлади,\n23 Avgust 16:00 by Редакция\nУкраина Қримни муҳокама қилишнинг янги форматини бошлади, унинг мақсади дунё ҳамжамиятини муаммога жалб қилиш. Бугун Киевда «Қрим платформаси» халқаро саммити иштирокчиларининг биринчи учрашуви бўлиб ўтди. Платформанинг ёрдами билан Украина Россия Федерациясига халқаро босимни кучайтиришга умид қилмоқда, жумладан, санктсиялар жорий этиш орқали. Тадбирда дунёнинг 45 мамлакати ва халқаро ташкилотлар вакиллари иштирок этди. Россиядан делегатсия йуқ. Россия\n22 Iyul 22:01 by Редакция\nУкраинадаги мухолифат вакиллари Владимир Зеленский транзит салоҳияти ёмонлашгани сабабли истеъфога чиқиши кераклигини эълон қилди. Оппозиция учун ҳаёт платформаси (ОУҲП) партияси Украина Президенти Владимир Зеленский ва ҳукуматнинг сўзларига кўра, мамлакатнинг транзит салоҳиятини йуқ қилиш муносабати билан истеъфога чиқишини талаб қилди. Бу ҳақда партиянинг пайшанба кунги баёнотида айтилади. «АҚШ ва Германия ўртасида «Шимолий оқим» тўғрисидаги келишувдан сўнг,\n16 Iyul 10:05 by Редакция\nУкраина Президенти Владимир Зеленскийнинг идораси Ангела Меркел Украина манфаатларини Россия фойдасига топширганини айтди. Бу ҳақда Киев делегатсиясининг Уч томонлама алоқа гуруҳидаги маслаҳатчиси, Украина Президенти девони раҳбари Алексей Арестовичнинг штатдан ташқари маслаҳатчиси айтиб ўтди. Унга кўра, Украина раҳбари Владимир Зеленскийнинг Германияга ташрифи ва кантслер билан музокаралари самарасиз бўлиб ўтди. «Меркел хоним 7 йил давомида курашди, аммо\nЗЕЛЕНСКИЙманфаатларни топширишМеркелофиспрезидентлик идорасиУКРАИНА


Фракциянинг йил сарҳисоби\nМуносабат майдони 10 January 2019 17:30 187\nОлий Мажлис Қонунчилик палатасидаги O‘zLiDeP фракцияси оммавий ахборот воситалари ходимлари учун брифинг ўтказди. Унда O‘zLiDeP депутатлик корпусининг 2018 йилдаги фаолияти бўйича журналистларга атрофлича маълумот берилди.\nБрифингда таъкидланганидек, ўтган йили қонун ижодкорлиги самарадорлигини яхшилаш йўлида қатор чора-тадбирлар кўрилган. Агар 2016 йилда O‘zLiDeP фракцияси аъзолари томонидан қонунчилик ташаббуси тартибида бор-йўғи 7 та қонун лойиҳаси киритилган бўлса, 2017 йилда ушбу рақам 18 та, 2018 йилда эса... 12 тани ташкил этди.\nПарламент назоратини амалга ошириш ишлари ҳам сифат жиҳатидан ўзгарди. Жумладан, ўтган давр мобайнида Президентимиз таклифлари асосида Қонунчилик палатаси мажлисларида “ҳукумат соати” доирасида ҳукумат аъзоларининг, фракция йиғилишларида турли идоралар ва муассасалар раҳбарларини эшитиш механизми жорий этилди.\nO‘zLiDeP ташаббуси билан Уй-жой коммунал хизмат кўрсатиш вазирининг республика аҳолисини тоза ичимлик суви билан таъминлаш юзасидан олиб борилаётган ишлар тўғрисидаги, Бандлик ва меҳнат муносабатлари вазирининг ҳудудларда аҳоли бандлиги масаласида йўл қўйилаётган расмиятчиликларни бартараф этиш, аҳолини иш билан таъминлаш ҳамда меҳнат бозорида ишчи кучига бўлган талабни ошириш бўйича олиб борилаётган ишлар тўғрисидаги, Қишлоқ хўжалиги вазирининг 2018/2019 йиллар куз-қиш даврида аҳолини барқарор нархларда ва узлуксиз равишда асосий турдаги қишлоқ хўжалиги ва озиқ-овқат маҳсулотлари билан таъминлаш ҳамда бу борадаги захирани шакллантириш юзасидан амалга оширилаётган ишларнинг бориши тўғрисидаги фаолияти юзасидан ахборотлари эшитилди. Хуллас, ҳисобот даврида жами 14 та эшитув ўтказилди.\nЎзбекистон Республикаси Президентининг 2017 йил 22 декабрда парламентга йўллаган Мурожаатномасида белгилаб берилган устувор вазифаларнинг ижросини таъминлаш мақсадида Солиқ сиёсатини такомиллаштириш концепцияси ҳамда Норма ижодкорлиги фаолиятини такомиллаштириш концепциясини бажариш борасида бир қатор ижобий ишлар олиб борилиб, иккала концепцияни ҳаётга тадбиқ этиш юзасидан аниқ таклифлар ишлаб чиқилди.\nЮқоридагилардан ташқари, “Ғўзада кафолатли ҳосил яратиш зарбдор ойлиги”, “Ҳосилга-ҳосил қўшиш долзарб икки ойлиги”, “Yoshlar – kelajagimiz” ҳамда “Ҳар бир оила – тадбиркор” дастурлари ижроси устидан парламент ва депутатлар назорати амалга оширилди.\nБрифингда фракция аъзолари томонидан турли вазирлик, идора ва ташкилот раҳбарларига жами 113 та депутатлик сўрови юборилганлиги қайд этилди. Таъкидлаш лозимки, O‘zLiDeP фракцияси аъзолари томонидан бу йўналишда анчагина фаоллик сезилмоқда, жумладан, 2016 йилда бор-йўғи 2 та депутатлик сўрови юборилган бўлса, 2017 йилда ушбу рақам 104 тага, 2018 йилда эса 113 тага етганлигини кузатиш мумкин.\nТадбирда Олий Мажлис Қонунчилик палатасидаги O‘zLiDeP фракциясининг ўтган даврдаги фаолиятига бағишланган ахборот маълумот учун қабул қилинди. Йўл қўйилган камчиликлар кўрсатилиб, уларни бартараф этиш бўйича зарур чора-тадбирлар белгилаб олинди.


Ҳар биримизнинг зиммамизда вазифа бор - “Китоб дунёси” газетаси сайти\nҲар биримизнинг зиммамизда вазифа бор\n2018 йил 15 октябр\n499 марта кўрилган.\nБарча ривожланган мамлакатларда тараққиёт омили юксак билим, олий тафаккурда деб қаралган. Маданияти ривож топган, маънавияти баланд эл жаҳон ичра ўз мавқеига эга миллат сифатида ҳамиша қадрланган. Бугун мамлакатимизда жадал суръатларда олиб борилаётган ислоҳотларнинг туб моҳияти давлатни тараққий эттириш, уни жаҳон ҳамжамиятида муносиб ўринга кўтариш, бу орқали эса халқимизга фаровон турмуш яратишдир. Алоҳида эътироф этиш керакки, бу йўлда давлатимиз раҳбари раҳнамолигида олиб борилаётган қатор ижобий ишлар таҳсинга лойиқ. Халқнинг ҳар битта сўзини эшитиш, дардига шерик бўлиш, уларга шароит – яхши турмуш тарзи ҳамда муносиб иш ўрни ташкил этиш энг муҳим ва асосий вазифа этиб белгиланди. Албатта, бу саъй-ҳаракатлар бежизга бўлаётгани йўқ. Олий тафаккур соҳиблари бўлган аждодларнинг ворислари сифатида биз бу тараққиётни олға силжитиб боришимиз, фаровонликнинг давомийлигини таъминлашимиз зарур. Бунга эса фақат юксак маънавият орқали эришишимиз мумкин. Шу сабабли тараққиётнинг йўли кўп жиҳатдан кучли билим ва иқтидорга эга авлодни тарбиялашда, аҳоли саводхонлигини оширишда кўринмоқда.\nДавлатимиз раҳбарининг китобхонликка қаратган эътибори туфайли мамлакатимиз бўйлаб айнан китоб савдоси билан шуғулланадиган дўконлар, савдо мажмуалари кўпайиб бораяпти. Бундай масканлар тобора одамларнинг, айниқса, ёшларнинг кўнгли осойишталик ва маънолар маҳзанини тусаб борадиган манзилга айланмоқда. Учқўрғон туманида ҳам бу каби жойларни кўплаб мисол қилиб келтириш мумкин. Туман марказида ҳозирги кунда учта китоб дўкони фаолият олиб бораяпти. Бу савдо мажмуаларида китоб фондини имкон қадар нодир адабиётлар билан, ўзбек ва жаҳон адабиётининг дурдона асарлари билан бойитишга ҳаракат қилаяпмиз. Энг муҳими, маънавият зиёси тараладиган китоб дўконлари шундай бўлиши кераклиги учун эмас, халқнинг эҳтиёжи учун, улардаги, айтиш жоиз бўлса, илмга ташналик натижасида барпо этилди. Бугун бундай савдо масканларидан одамларнинг қадами узилмаяпти.\nАммо ёшлардаги интилиш, куч-ғайратни кўриб шундай фикрга келаманки, уларнинг тўлақонли илм олиши учун ҳали бу каби шарт-шароитлар етарли эмас. Уларга замон талабларига жавоб берадиган, иқтидорини намоён этиш чоғида ҳар жиҳатдан кўмак берадиган, бир вақтда, бир жойнинг ўзида фикр алмашувлари ва мулоҳаза юритишлари учун имконият яратиб берадиган уникал тизим керак. Бугун биз шу масала устида жиддий бош қотирмоқдамиз. Ва бу йўлда маълум бир қадамларни ташлаб, дастлабки натижаларга эришдик ҳам. Ҳозирги кунда Учқўрғон туманида Ёшлар маркази биносининг қурилиш ишлари олиб борилаяпти. Энг муҳим ва ҳозирча ҳеч кимнинг хаёлига келмаган янгиликлардан бири шуки, ушбу марказ ичида туманимизнинг Марказий кутубхонаси жойлашади. Бу ғояни Ёшлар иттифоқи билан ҳамкорликда амалга ошираяпмиз. Ёшлар маркази биносида Марказий кутубхона ва китобхонлар учун ўқув зали бўлади. Кутубхона барча замонавий техника анжомлари билан жиҳозланади, ўқув залида китобхонлар учун барча шароитлар яратилади. Кутубхонанинг асосий китоб фондини эса маҳаллий бюджет ҳисобидан ва Ёшлар иттифоқи билан ҳамжиҳатликда тўлдиришни режалаштираяпмиз. Бундан ташқари бир гуруҳ тадбиркорлардан иборат ҳомий ташкилотлари ҳам борки, улар кутубхонамизни нодир адабиётлар билан бойитиш учун ўз ҳиссаларини қўшишга астойдил бел боғлашган. Бундай қулай тизимнинг яратилиши бир томондан қанчадан-қанча ёшларни илм олиш йўлида бирлаштирса, яна бир жиҳатдан кўплаб талантларни юзага чиқаради, деб ўйлайман. Ўқув даргоҳларида биз билган ва билмаган иқтидор эгалари бор. Уларнинг ҳаммаси ҳам ўз истеъдодини намойиш этавермайди. Аммо шуниси аниқки, илмга интилган ҳар қандай истеъдод соҳиби китоб излаб, унинг дарагини эшитиб, албатта, кутубхона томон йўл солади. Ёшлар маркази ва кутубхонанинг ҳамжиҳатликдаги фаолияти ана шундай иқтидорларни рўёбга чиқаради, назаримда.\nЮқорида таъкидлаганимдек, кўпгина ёшларнинг бугун илм олишга иштиёқи чексиз. Бироқ афсус билан айтишга тўғри келадики, баъзан китобхонлик маданиятидан умуман йироқда бўлган одамларга ҳам дуч келамиз. Туман ҳокимлиги томонидан ҳафтада бир марта доимий равишда “Ҳоким ва ёшлар” учрашуви ўтказилади. Ана шундай тадбирларда кўпгина ёшлар билан мулоқотда бўламиз. “Қайси китобларни ўқигансиз?” ёки “Охирги марта қайси адабиётни мутолаа қилдингиз?” каби саволларга нисбатан айрим ёшларнинг бефарқ нигоҳлари ва ҳеч қандай жавобсиз совуқ қарашларига рўпара келамиз. Шундай пайтларда ўқувчилик даврларимиз ёдга тушади. У пайтларда адабиёт ўқитувчиларининг тазйиқи остида бўлса ҳамки, дарсликда берилган бир қанча асарларни тўлиқ топиб, мажбурий ўқиб чиққанмиз. Балки вазият тақозо қилганда мутолаага ҳам мажбурлаш керакдир, ўша ўқитувчиларимизнинг услуби тўғри бўлган экан, деган фикрларга ҳам борамиз. Ҳартугул мактаб даврида ўқиган ўша асарларимизнинг қаҳрамонлари, уларнинг гап-сўзлари, хатти-ҳаракатлари ҳали-ҳануз кўз ўнгимизда турибди. Ёшлар билан бўладиган учрашувларда уларни чуқур билим эгаллашга, китоб мутолаасига чорлаяпмиз. Бундай тадбирларда тажрибали педагоглар, ижодкорлар, санъат намояндалари иштирок этиб, уларга керакли ва қимматли тавсияларини бермоқдалар. Бу каби тадбирларда ёшларнинг муаммоларини, уларни қийнаётган масалаларни тинглашга алоҳида эътибор қаратамиз. Ишга жойлашиш, тадбиркорлик фаолиятини юритиш, олий ўқув даргоҳларида таълим олиш каби бир қанча масалаларда ёшларнинг дуч келган айрим муаммо ва қийинчиликлари атрофлича ўрганилиб, уларга амалий ёрдам кўрсатилди ҳамда тушунтиришлар бериб борилаяпти.\nМамлакатни ривожлантириш, халқ маънавиятини бойитиш, одамлар қалбига эзгулик нурларини сочиш шу юртнинг фарзандиман, деган ҳар бир инсоннинг саъй-ҳаракатларига бевосита боғлиқ. Хоҳ у ёш бўлсин, хоҳ қари, хоҳ мансаб эгаси бўлсин, хоҳ оддий ишчи бу жамиятда, рўйи заминда барининг елкасига вазифа қилиб берилган ўз юкламаси бор, назаримда. Ҳар бир тирик жон ўз вазифаси ва шундан келиб чиқиб ўзи англаган мақсадидан оғишмай ҳаракат қилса, юрт тараққиёти, халқ фаровонлиги ҳамжиҳатликда олиб борилади.


“Вақф” фонди – Сурхон тонги\nБош саҳифа / Жамият / “Вақф” фонди\nМарт 16, 2019\tЖамият Изоҳ қолдириш 840 Кўрилди\nмаблағлари нимага сарфланаяпти?\nБу ҳакда ҳазрати Пайғамбаримиз алайҳиссалом: «Бева ва мискинга ғамхўрлик қилувчи киши Аллоҳ таоло йўлида жидду жаҳд қилувчи ёки туни билан ибодат қилиб, куни билан рўза тутиб юрувчи кабидир”, деб марҳамат қилганлар. Илоҳим, Аллоҳ барчамизни ана шундай савобталаб инсонлардан бўлишимизни насиб этсин. Зеро, хaйру саховат ёйилган юрт обод, халқ эса фаровон бўлади.\nПайғамбаримиз (с.а.в) муборак ҳадисларида шундай марҳамат қилганлар: “Киши вафот этгач, унинг амаллари тўхтайди. Илло учта амалининг савоби тўхтамайди: садақаи жория, фойдали илм ва ҳақига дуо қиладиган солиҳ фарзанд”. Ушбу ҳадисдаги “садақаи жория” деганда масжид, мадраса, йўл, кўприк, ариқ, қудуқ ва мусулмонларга узоқ муддат хизмат қиладиган бошқа хайрли иншоотларни қуриш назарда тутилган. Вақф — айни ана шу садақаи жориядир. Яъни, дини, Ватани, миллати учун қайғурувчи мусулмонларнинг ҳалол йўл билан топган покиза мулкларидан бир қисмини масжид, мадраса, шифохона, кутубхона ва бошқа ибодат уйлари ҳамда жамоат муассасаларига атаб беришлари вақфдир. Вақф қилиб пул, жиҳоз, ер майдони, дўкон, тегирмон каби кўчмас мулкларни бериш мумкин. Бунда мазкур мулкни сотиш, мерос қолдириш тақиқланади. Негаки, Аллоҳнинг мулки саналади. Зеро, “вақф” сўзи арабча бўлиб, ўзбекчада туриш, турғун, қўзғалмас, деган маъноларни билдиради.\nДунёнинг кўплаб мусулмон ўлкаларида, жумладан, араб юртлари, Туркия, Эрон, Индонезия, Малайзия ва бошқаларда юзлаб вақф ташкилотлари фаолият юритиб келмокда. Вақф юртимизда ҳам бир неча асрлар давомида кенг қўлланиб келингани, ҳозирги пайтда ҳам унга катта эҳтиёж мавжудлигини эътиборга олиб, 2018 йил 16 апрелда Президентимиз «Диний-маърифий соҳа фаолиятини тубдан такомиллаштириш чора-тадбирлари тўғрисида»ги фармонни имзолади. Унга кўра, Ўзбекистон мусулмонлари идораси ҳузурида «Вақф» хайрия жамоат фонди ташкил этилди.\nШундан сўнг, “Вақф” жамоатчилик фонди ўз фаолиятини кенг кўламда бошлади. Фонднинг маблағлари уч қисмга бўлинади. Яъни хайрия бўлими, вақф бўлими ва закот, ушр, фидя бўлимини ташкил этади. Ҳозирги кунда 3 та бўлимнинг ҳам алоҳида-алоҳида ҳисоб рақами мавжуд бўлиб, фондга келиб тушган маблағлар масжидлар ва диний таълим муассасаларининг биноларини қуриш, таъмирлаш, у ердаги профессор-ўқитувчилар, тадқиқотчилар ҳамда ўқувчи-талабаларни моддий ва ижтимоий таъминлаш, аҳолининг ижтимоий ҳимояга муҳтож қатлами, шу жумладан, ногиронлиги бўлган шахсларни моддий ва маънавий қўллаб-қувватлаш каби савобли ишлар учун сарфланади.\nШу кунгача вақф ҳамда закот-садақа жам ғармаларига савобталаб — юртдошларимизнинг кўплаб хайриялари келиб тушмоқда. Фонд эса ҳар бир хайрияни ҳақдорларга етказиб бермоқда. «Вақф» фонди ташкил этилганидан буён келиб тушган маблағлар миқдори 39 миллиард сўмни ташкил этди. Шундан 24 милларддан ортиғи турли хайрли ишларга сарфланди.\nМисол учун “Мурувват карвони» номли хайрия тадбирлари шу кунга қадар 9 та вилоятда бўлиб ўтди. Фонд ходимлари чекка-чекка ҳудудларга бориб, кам таъминланган аҳолига озиқ-овқат маҳсулотлари, ногиронларга аравачалар, талабаларга кийим-кечаклар тарқатдилар. “Вақф” фонди томонидан олий ўқув юртида таҳсил олаётган кам таъминланган оила фарзандларининг 145 нафарига шартнома маблағлари тўлаб берилди.\nФонд амалга ошираётган муҳим тадбирлардан бири юртимиздаги кўзи ожиз, кар-соқов шахсларга алоҳида эътибор қаратилиб, хайрия дастурхонлари ташкил этиб келинмоқда. Шунингдек, бундай инсонларнинг диний эҳтиёжларини таъминлаш мақсадида кўзи ожизларга брайл ёзувидаги Қуръони Карим такдим этилди. Кар-соқовлар учун сурдо таржимонлар орқали онлайн тарзда жума маърузаларини эшитиш имконияти таъминланди.\nЭнг қизиғи, “Вақф” фондида маблағлар тушиши ва сарфланишида тўлиқ шаффофлик таъминланган ва сарф-харажатларни интернет орқали онлайн кузатиб бориш имконияти мавжуд.\nБугун саховатпеша халқимиз хайр-эҳсонларини ушбу фондга йўналтириб, бу орқали ёрдамга муҳтож фуқароларимизнинг кўнгилларига хушнудлик бағишламоқда. Бинобарин, ўзаро меҳр-мурувват кўрсатиб яхшилик қилиш ҳақида Қуръони Каримда кўп бор таъкидланган. Аллоҳ таборака ва таоло айтади: «Сиздан (эй, Муҳаммад!) қандай эҳсон қилишни сўрайдилар. Айтинг: “Ниманики хайр-эҳсон қилсангиз, ота-онага, қариндошларга, етимларга, мискинларга ва мусофирларга қилингиз! Аллоҳ ҳар қандай қилган эҳсонларингизни билиб тургувчидир”.\nЯна бошқа бир ояти каримада:\n“Бир-бирингизга мурувват қилишни унутмангиз. Албатта, Аллоҳ қилаётган амалларингизни кўриб тургувчидир» (Бақара, 237-оят), дейилади.\nОлдинги Хуш кайфит улашамиз\nКейинги Камилла, фақат олға!


Qalampir.uz | Қозоғистонда намойишлар тинмаяпти. Аҳоли сайлов натижасидан норози\nҚозоғистонда намойишлар тинмаяпти. Аҳоли сайлов натижасидан норози\nОлам\t10 Июнь 17:20 4196\nКеча, 9 июнь куни Қозоғистонда навбатдан ташқари президентлик сайловлари ўтказилди. Қозоғистон Марказий сайлов комиссияси сайловда Қосим-Жомарт Тоқаев ғалаба қилганини маълум қилди.\nМамлакатда эса сайлов ва унинг натижасига нисбатан норозилик намойишлари давом этяпти. МСК сайлов натижаларини эълон қилгач, намойишларнинг янги тўлқини бошланди. Қозоғистоннинг иккинчи энг йирик шаҳари Олма-отадаги “Остона” майдонида навбатдаги намойишлар ўтказилди. Намойишчиларнинг 30 нафарга яқини ҳуқуқ-тартибот органи ходимлари томонидан қўлга олинди.\nҚайд этилишича, намойиш вақтида аёллардан бири ҳушини йўқотган. Полиция ходимлари митингга алоқаси йўқ фуқароларни ҳам ҳибсга олган.\nVlast.kz нашрининг хабар беришича, полиция ходимлари кечадан бери “Остона” ва Республика майдонида соқчилик қиляпти. Ҳозиргача неча киши 9 июндаги намойишлар вақтида ҳибсга олингани номаълум. Қозоғистон ИИВнинг маълум қилишича, Нур-Султон ва Олма-отада 500 нафарга яқин одам ҳибсга олинган.\nМаълумот учун, 9 июнь куни ўтказилган президентлик сайловлари Қозоғистон тарихидаги олтинчи ва муддатидан аввал ўтказилган тўртинчиси бўлди. Энг муҳими 30 йил деганда илк бор сайловларда Нурсултон Назарбоев номзод сифатида қатнашмади. Сайловда Қосим-Жомарт Тоқаев 70,76 фоиз овоз тўплаб ғалаба қозонди.\n17 Сентябрь 10:27 15383\n17 Сентябрь 17:37 13893\n17 Сентябрь 19:44 11529\n16 Сентябрь 12:49 9231\n16 Сентябрь 10:33 8270


Арипов МДҲ кенгашида қандай таклифларни илгари сурди\nАбдулла Арипов МДҲ ҳукумат раҳбарлари кенгашида қандай таклифларни илгари сурди.\nТОШКЕНТ, 12 ноя — Sputnik. 12 ноябр куни Мустақил Давлатлар Ҳамдўстлиги (МДҲ) ҳукумат раҳбарлари кенгашининг видеоконференция форматида навбатдаги мажлиси бошланди. Тадбирда Ўзбекистон бош вазири Абдулла Арипов иштирок этди.Ўзбекистон бош вазирининг нутқидан асосийси:- Бу йил МДҲ 30 йилга тўлади. Тарихан қисқа вақт ичида Ҳамдўстлик ҳамкорликнинг муҳим кўп томонлама платформасига айланди.- Ўзбекистон 2022 йилда саноат кооперациясини ривожлантиришга алоҳида эътибор қаратишни таклиф қилмоқда. Келгуси баҳорда республика МДҲ саноат кооперацияси форуми ва кўргазмасини ўтказишни режалаштирмоқда.- Хитой-Қирғизистон-Ўзбекистон темир йўл магистрали МДҲ транзит салоҳиятини оширади.- МДҲга аъзо давлатлар меҳнат мигрантларининг сертификатларини ўзаро тан олишлари зарур.- Туризмни тиклаш учун МДҲ давлатларининг соғлиқни сақлаш тизимларини мувофиқлаштириш зарур. Ҳамдўстлик ҳудудида санитария чекловларини ҳисобга олган ҳолда эркин ҳаракатланиш зонасини яратиш мумкин.\nабдулла арипов, мдҳ\nТОШКЕНТ, 12 ноя — Sputnik. 12 ноябр куни Мустақил Давлатлар Ҳамдўстлиги (МДҲ) ҳукумат раҳбарлари кенгашининг видеоконференция форматида навбатдаги мажлиси бошланди. Тадбирда Ўзбекистон бош вазири Абдулла Арипов иштирок этди.\nЎзбекистон бош вазирининг нутқидан асосийси:\n- Бу йил МДҲ 30 йилга тўлади. Тарихан қисқа вақт ичида Ҳамдўстлик ҳамкорликнинг муҳим кўп томонлама платформасига айланди.\n- Ўзбекистон 2022 йилда саноат кооперациясини ривожлантиришга алоҳида эътибор қаратишни таклиф қилмоқда. Келгуси баҳорда республика МДҲ саноат кооперацияси форуми ва кўргазмасини ўтказишни режалаштирмоқда.\n- Хитой-Қирғизистон-Ўзбекистон темир йўл магистрали МДҲ транзит салоҳиятини оширади.\n- МДҲга аъзо давлатлар меҳнат мигрантларининг сертификатларини ўзаро тан олишлари зарур.\n- Туризмни тиклаш учун МДҲ давлатларининг соғлиқни сақлаш тизимларини мувофиқлаштириш зарур. Ҳамдўстлик ҳудудида санитария чекловларини ҳисобга олган ҳолда эркин ҳаракатланиш зонасини яратиш мумкин.


2020 йил 24 июлда Ўзбекистон республика товар-хом ашё биржаси ва “Ўзчармсаноат” уюшмаси ўртасида ҳамкорлик меморандуми имзоланди.\nЯнги савдо тизимида электрон тижоратнинг барча афзалликлари ўз аксини топади. Хусусан, электрон савдолар шаффофлик ва очиқлик тамойиллари асосида барча савдо иштирокчилар учун тенг имкониятлар таъминланган ҳолда онлайн-аукцион шаклида ўтказилади. Шунингдек, тизимда биржада тузилган битимларни бажарилишини ҳисоб-китоб клиринг палатаси орқали кафолатлаш механизми ҳам қўлланилади. Бу ўз навбатида савдо иштирокчиларининг ўзаро ишончини таъминлайди ва томонларнинг шартномавий интизомини мустаҳкамлайди.


Қарши шаҳар «Ойдин» маҳалласидаги 90 нафар...\nҚарши шаҳридаги «Ойдин» маҳалласига айнан кўп қаватли бинолар ойдай ярашиб турибди. Йўлаклар чиннидек тоза, ям-яшил арчалар экилган, бинолар арихитектура талаблари асосида тартиб билан қурилган. Ана шу тартиб билан қурилган кўп қаватли уйлар ёнига қўшимча бинонинг қурилиши эса бу мутаносибликка андак соя соладигандек.\n2020 йил 13 октябрда шаҳар ҳокимининг Феруза Усановага маҳалла ҳудудига умумий майдони 120.0 кв.метр бўлган «савдо павильони» қурилиши учун 1943-10 сонли қарор чиқариб бериши ушбу маҳалла фуқароларининг норозилигига сабаб бўлди.\nАйтишингиз мумкин, «ҳа нима қипти битта ҳудудда савдо павилони ташкил қилинса, одамларга қулай шароит яратилади, мушкули осон бўлади», деб. Аммо фуқаролар ёзган аризада кўрсатилишича, бу бинонинг қурилиши ўзи шундоқ ҳам ҳаво айланмаси йўқ жойда биқиқлик юзага келтириши, болалар майдончасининг қисқариб кетиши, ям-яшил экилган ўт, дарахт ва арчаларнинг пайҳон қилиниши, яъни экологияга зарар етказилиши, экинларни суғорадиган фонтан трубаларининг бузиб ташланиши, махсус ёнғин хавфсизлигини бартараф этиш учун жойлашган сув ҳовузининг тўсиб қўйилиши сабаб қилиб кўрсатилган.\nГапнинг индаоллосини айтадиган бўлсак, ҳудудда савдо павилони ўрнатмоқчи бўлган фуқаро бир тараф, ўз ҳуқуқлари учун курашаётган 90 нафардан зиёд фуқаролар бир тараф.\nХўш, бунга қонун нима дейди? Ўзбекистонда аҳоли яшаш жойларида қурилиш ишларини олиб бориш Шаҳарсозлик кодекси билан тартибга солинади. Унинг 4-моддаси, биринчи қисмида «шаҳарсозлик воситалари орқали шаҳар ва қишлоқ аҳоли пунктлари, аҳолисининг қулай яшаш шароитларини таъминлаш, хўжалик ва бошқа фаолиятнинг атроф муҳитга етказадиган зарарли таъсирига йўл қўймаслик, экологик ҳолатни яхшилаш, аҳоли пунктларининг ва уларга туташ ҳудудларнинг муҳандислик, транспортга оид ва ижтимоий инфратузилмаларини ривожлантириш, маданий мерос объектларини сақлаш жамиятнинг шаҳарсозлик соҳасидаги манфаатларидир» дейилган.\nЯъни янги қуриладиган объект атроф-муҳитга зарар етказмаса, экологик ҳолатни бузмаса, аксинча яхшиланишига ҳисса қўшсагина манфаатлидир.\nУшбу модданинг бешинчи қисмида эса «Юридик ва жисмоний шахсларнинг шаҳарсозлик фаолияти, башарти бундай фаолият чегарадош ер участкалари ва бошқа кўчмас мулк объектларининг мулкдорлари, эгалари ҳамда мазкур участка ва объектлардан фойдаланувчилар ҳуқуқлари ва қонуний манфаатлари амалга оширилишига монелик қиладиган бўлса, чекланиши керак» дейилган. Ушбу модданинг энг охирги қисмида «Агар шаҳарсозлик фаолияти жамият, давлат, юридик ва жисмоний шахсларнинг манфаатларига зид бўлса, бундай фаолият тугатилиши керак», дейилган, яъни ҳар қандай қурилиш ишлари бошланишидан олдин, режалаштирилаётганда, лойиҳалаштирилаётганда шу ҳудуддаги фуқаролар, корхона ва ташкилотларнинг манфаатларига зид эмаслиги текширилиши, уларнинг розилиги олиниши шарт ҳисобланади.\nАйнан шу кодекснинг 5-моддаси фуқароларнинг қулай яшаш ва фаолият кўрсатиш муҳити билан таъминланиш ҳуқуқларига бағишланади. Унинг 4-қисмида фуқароларнинг шаҳарсозлик фаолиятини амалга оширишда иштирок этиши белгилаб қўйилган.\n6-моддасида шаҳарсозлик фаолиятининг асосий талабларига урғу берилган. Яъни шаҳарсозлик фаолияти соҳасида қарорларнинг муҳокамаси ва қабул қилинишида фуқаролар, жамоат бирлашмалари иштирок этиши учун шароитларни таъминлаш талаб қилинаркан. Мана шу моддага кенгроқ тўхталадиган бўлсак, хўш, қарор муҳокамасига фуқаролар жалб қилинганми? Улар огоҳлантирилганми, уларнинг фикри ўрганилганми?\nКейинги пайтларда кўп қаватли уйлар ҳудудидаги дарахт ва гуллар экилган, фонтан барпо қилинган, болалар майдончалари қурилган ерлар аксарият ҳолларда бўш турган ерлар ҳисобланиб, хусусий тадбиркорларга ажратилаётган ҳолатлари шундай зиддиятларни келтириб чиқармоқда.\nАхир, кўп қаватли уйлар олдининг фойдали объектлар билан банд бўлиши — кўм-кўк майсалар ва гуллар экилиши, фонтандан зилол сувларнинг отилиб туриши аҳолининг ҳордиқ чиқариши учун қулайлик эмасми? Қолаверса, бу қулайликлар шу ҳудуддаги ҳар бир фуқаронинг ҳордиқ олиш ҳуқуқи ҳамдир. Нима учун бир фуқаронинг тадбиркорлиги сабаб бир неча фуқаро қисқа қилиб айтганда кўпгина қулайликлардан, «тоза ҳаво»дан мосуво бўлиши керак? Бундай ерларга бирон иншоот қуришдан олдин аҳолининг, шу ерда яшаётган фуқароларнинг фикри инобатга олинса, бундай зиддиятлар ва норозиликлар келиб чиқмасди.\nЯна бир гап: кўпни норози қилган одамнинг бошлаган ишида хайр-барака бўлармикан?\nҚарши маҳалла қурилиш\nИқтисодиёт 24/02, 09:31\nҚурилиш корхоналари сони бўйича етакчи бўлган ҳудудлар маълум бўлди\nЖамият 18/02, 22:17


2. АРАБ ТИЛИНИ ЎРГАНИШДАГИ ОМИЛЛАР\n4. БУЮК ФАЗИЛАТЛАР СОҲИБИ\n5. Қуръони карим ёзувчиси - Хаттот Усмон Тоҳо\n6. Уламоларни ҳурмат қилиш иймон саломатлигининг белгисидир\nИслом дини таълимотига кўра уламолар Аллоҳ таоло ҳузурида энг шаънлари улуғ, қадрлари юксак зотлар ҳисобланади...\n7. Буюк мўъжиза\nАсалари билан инсон боласи ўртасидаги фарқ хақида ҳеч ўйлаб кўрганмисиз. Йигирма кунлик асаларини, гулдан-гулга қўниб..\n8. Хусомиддин Ахсикатий\nТўлиқ исмлари: Муҳаммад ибн Муҳаммад ибн Умар ал - Ахсикатий бўлиб, Ахсикатга нисбат берилган.\n9. Хусомиддин Ахсикатий\n10. Биз нега тўймаймиз?\nҲақиқатан ҳам, ҳеч ўйлаб кўрганмисиз, нега одамзод сира тўймайди. Мавзуга киришишдан олдин дунёвий мисоллардан энг машҳурини келтириб ўтмоқчиман.\n11. Абу Наср Фаробий\n12. Абу Наср Фаробий\n13. Исломда биржа билан боғлиқ масалалар\n14. Исломда биржа билан боғлиқ масалалар\n15. Инсонда ихтиёр эркинлиги


Хитой террорчилик айби билан йил бошида судланган уйғур фаоли Хусайн Жалил ўлим жазосига махкум этилмаслиги борасида Канада хукуматига кафиллик берган.\nБу ҳақда Канада Ташқи ишлар вазирлиги матбуот вакили Питер МакКай маълум қилди. Унинг айтишича, Канада фуқароси бўлган Хусайн Жалил масаласи APEC саммити пайти Хитой расмийлари билан бўлган учрашувда кўтарилган. 37 яшар Жалил март ойида Ўзбекистондаги қариндошларини зиёрат қилгани борганда қўлга олинган ва Тошкент уни Хитойга экстрадиция қилган эди. Айрим хабарларда Хусайн Жалил Хитойда аллақачон ўлимга махкум этилгани, айрим хабарларда эса 15 йилга озодликдан махрум этилгани айтилади. Хитой ҳукумати Жалилни 2000 йилда Синжонда ҳукумат делегациясига қарши уюштирилган хужумда айблаган.


Сариёғнинг фойдали хусусиятлари — Biosfera.uz\nКўпчилик қизлар сариёғ қомат учун фақат зарар келтиради деб ҳисоблайди. Аслида бу нотўғри. Сариёғ саломатлик учун муҳим хусусиятларга эга бўлгани учун албатта овқатланиш рационида қатнашиши шарт. Биз сизга бу маҳсулотнинг организмга ижобий таъсири тўғрисида айтмоқчимиз.\nМеъда учун фойда\nЧиройли тери ва сочлар\nСариёғ меъда учун жуда муҳим ҳисобланади. У меъда деворларини «мойлаш» вазифасини бажаради, бу эса унинг ишини осонлаштиришга ёрдам беради. Шунингдек сариёғ гастрит ёки меъда-ичак йўлларининг бошқа касалликлари билан оғриган беморларга яранинг тезроқ тузалишида ёрдам беради. Бу унинг таркибида кўп миқдорда А витамини борлиги туфайли юз беради. Баъзилар сариёғни таркибида холестерин борлиги учун истеъмол қилишни чеклашади. Лекин холестеринни меъёрида қабул қилиш организм учун фойдали ҳисобланади. У ҳужайралар тузилишида иштирок этади, шунингдек кайфиятга ҳам таъсир қилади.\nСариёғ таркибида лецитин бор. Бу модда холестерин алмашувини нормаллаштириш билан шуғулланади ва томирларни ҳимоялашга имкон яратади. Масалан, томирлар учун зарарли бўлган гўшт истеъмол қилинганда унга қўшилган бирозгина сариёғ организмга келтириладиган зарарни камайтиради.\nСариёғ таркибида катта миқдорда А, B, C, D, E витаминлари мавжуд. Улар бизнинг тери ва сочларимиз гўзаллигига жавобгардирлар. Бу витаминларнинг етишмаслиги эса салбий оқибатларга олиб келади. Шунинг учун сариёғ ейишга ҳали ҳам иккиланаётган бўлсангиз, яхшилаб ўйлаб кўринг.\nПарҳезшунослар фикрича, ҳайвон ёғлари организмни қиздириш хусусиятига эга. Шунингдек, сариёғ ҳужайралар янгиланишига имконият яратади. Шундай бўлса-да, бу маҳсулотни бир кунда 30 граммдан ортиқ бўлмаган миқдорда истеъмол қилиш мумкинлигини унутманг.\nМанба: Lady.tochka.net / Daryo\nBosh sahifa » Kasalliklar » Сариёғнинг фойдали хусусиятлари


Лаборатория термостатлари. Улар нима учун керак ва қаерда қўлланади? | «O'ZBEKISTON MILLIY METROLOGIYA INSTITUTI» DK Лаборатория термостатлари. Улар нима учун керак ва қаерда қўлланади? – «O’ZBEKISTON MILLIY METROLOGIYA INSTITUTI» DK\n«O’ZBEKISTON MILLIY METROLOGIYA INSTITUTI» DK\nЛаборатория термостатлари. Улар нима учун керак ва қаерда қўлланади?\nЭнг аввало лаборатория термостатлари нима эканлигини тушуниш зарур. Лаборатория термостати – бу ҳар хил турдаги тадқиқотларни бажариш учун мўлжалланган прибор. У тажриба ёки илмий эксперимент ўтказиш учун зарур ҳароратни сақлаб туришга имкон беради, буни эса у ўз навбатида иссиқлик ростлагичлар ҳисобига, ёки модда учун бир фазадан бошқасига ўтишига қулай шароитлар таъминлаш ҳисобига бажаради, масалан буни музнинг эришида кузатиш мумкин. Шунингдек иссиқлик йўқотилишни максимал даражада камайтириш учун, термостатнинг ўзини кўп ҳолларда ташқи иссиқлик таъсиридан сақлашга ҳаракат қилинади. Физиканинг умуман иссиқликни ўрганадиган қисмида – термодинамикада, кўпинча шу тизимга келтириладиган иссиқлик тизим ҳароратини умуман ўзгартирмайдиган даражада катта иссиқлик сиғимига эга бўлган тизим термостат деб ҳисобланади.\nЛаборатория термостатларининг турлари\nТермостатларнинг, улардан фойдаланиш мақсадларига боғлиқ ҳолда, жуда кўп турлари мавжуд, масалан: лаборатория ҳаво термостати, лаборатория қуруқ ҳаво термостати, лаборатория сув термостати, лаборатория суюқлик термостати, лаборатория совутиш термостати, лаборатория шкаф термостати, лаборатория мойли термостати, портлашдан ҳимояланган лаборатория ҳаво термостати, лаборатория циркуляцион термостати, совутишга оид лаборатория термостати, шунингдек лаборатория тиббий термостатлари ва турли мақсадларда фойдаланиладиган яна кўплаб турли термостатлар. Термостатларнинг барча бу турлари ҳар хил мақсадлар учун мўлжалланган, бироқ уларнинг кўпидан илмий мақсадларда, вирусларни ўрганиш учун ва ҳар хил иссиқлик шароитларида улар устидан тажрибалар ўтказиш учун фойдаланилади. Шунингдек улардан бактериологик тадқиқотлар ўтказиш учун фойдаланилади. Керакли ҳарорат шароитларини сақлаб туриш учун зарур бўлган приборлар ўз функционали ва конструкцияси бажарилишининг мураккаблигига кўра ажратилади.\nМасалан: Циркуляцион термостат – бу, асосий вазифаси ҳаво циркуляцияси ёки сувни совутиш йўли билан камера ичидаги ҳароратни сақлаб туриш бўлган термостат. Циркуляцион термостатнинг бошқа турлардан муҳим фарқли жиҳатларидан бири бу унинг ҳарорат частоталарининг жуда катта диапазонлари билан ишлашга қодирлиги. Шунингдек циркуляцион термостатларнинг кўпчилиги қисқа муддатларда ўз ишчи ҳароратини ўзгартиришга қодир. Кўп ҳолларда термостатларнинг бундай туридан: кимёвий реакторлар, иссиқлик алмашгичлар ва ҳ.к. тури бўйича ташқи тизимнинг аълум ҳароратини сақлаб туриш учун фойдаланилади.\nҲаво термостати – бу камера ичидаги берилган маълум ҳароратнинг барқарор сақлаб турилишини таъминлаш учун махсус мўлжалланган термостат тури. Кўп ҳолларда термостатларнинг бундай туридан вирусологик ва биокимёвий, бактериологик, санитария-бактериологик ва бошқа турдаги тадқиқотлар ўтказиш учун фойдаланилади.\nҚуруқ ҳаво термостати. Талаб энг катта бўлган иссиқлик термостатларидан бири қуруқ ҳаво термостатлари ҳисобланади. Маълум ҳарорат шароитларини сақлаб туриш учун мўлжалланган аппаратлар функционаллик даражаси ва конструкциясининг ўзига хос хусусиятлари бўйича таснифланади. Қуруқ ҳаво термостатларидан ташқари яна бир нечта турлар мавжуд, масалан: криотермостат, у минусли ҳароратни сақлаб туришга имкон беради, буни эса хладагентлар туфайли бажаради. Асосан, термостатлар бир нечта турларга бўлинади. Лаборатория қуруқ ҳаво термостати қулайлиги бўйича ҳам, иссиқлик сифатлари бўйича ҳам жуда яхши. Қулайликда микропроцессор бошқаруви унга устунликни таъминлайди. Термостатларнинг ушбу турлари жуда хавфсиз, чунки улар ичига ўрнатилган сақлагичларга эга бўлиб, бу уларга авариявий ҳолатларда ҳам ишдан чиқмай ўз функцияларини таъминлашга имкон беради. Кучли ҳаво тортилиши эса қуруқ ҳаво термостатига ҳавони унинг бутун майдони бўйича бир текис тақсимлашга имкон беради, шунингдек уларнинг барчаси ҳавонинг шу тақсимланишига кўмаклашадиган вентиляторлар билан жиҳозланганлиги ҳам жуда муҳим ҳисобланади.\nНимани танлаш керак?\nБулар мавжуд лаборатория термостатларининг барча асосий турларидир. Термостатни сизнинг мақсадларингиз ва эҳтиёжларингиздан келиб чиқиб, камера ўлчами ва ҳарорат частоталарига боғлиқ ҳолда танлаш керак.\nISO/IEC 17025 халқаро стандарти янги версиясининг янгиланган талабларини сифат менежменти тизимига жорий этиш\nНаврўзи олам муборак бўлсин\nТайланд Миллий Метрология институти мутахассиси... May 27, 2019\nПРОБЛЕМНЫЕ ВОПРОСЫ НЕРАЗРУШАЮЩИХ ИСПЫТАНТИЙ Б.К... May 24, 2019\nРАЗВИТИЕ НОВОЙ МЕТРИЧЕСКОЙ СИСТЕМЫ ЕДЕНИЦ В СОВР... May 23, 2019\nИлғор белорус экспертларини жалб қилган ҳолда, в... May 22, 2019


Ўзбекистон Меҳнат вазирлиги делегацияси икки мамлакатнинг меҳнат миграцияси соҳасидаги ҳамкорлигини янада юқори ва сифатли даражага олиб чиқиш мақсадида Россияга сафар қилди. Бу ҳақда Меҳнат вазирлигининг Ташқи меҳнат миграцияси масалалари агентлиги ахборот хизматига таяниб,"Газета.uz" хабар қилди.\nАйтилишича, сафар Вазирлар Маҳкамасининг 2017 йилга мўлжалланган аҳоли бандлиги дастури тўғрисидаги қарорига мувофиқ тарзда Ташқи меҳнат миграцияси агентлигининг Россия иш берувчилари билан бевосита алоқаларини ўрнатиш ва олиб борилаётган ишларни фаоллаштириш мақсадида уюштирилган.\nОзодликдан: Россияда ишлаб юрган ўзбекистонлик меҳнат муҳожирлари йиллардан буён уларнинг муаммоларига Ўзбекистон ҳукумати бефарқ қараб келаётганидан шикоят қилади.\nРасмий Тошкентнинг бу масалага муносабати марҳум Ислом Каримовнинг бундан 3 йил муқаддам айтган гапида ўзининг ёрқин ифодасини топган эди.\nЎзбекистон президенти Ислом Каримов 2013 йилнинг 19 июнида Жиззах вилоятига қилган сафари чоғида ўзбекистонлик меҳнат муҳожирларини дангасага чиқариб, бундай деган эди:\n- Мен сизларга шундай тавсия бераман. Қўл остингизда ишлаётган одамларни ҳеч қачон қийнаманглар, ундай қилмадинг, бундай қилмадинг, деб. Энди дангасалар ҳозир Ўзбекистонда камдан кам. Энди дангасалар деб кимни ҳисоблайман, мана Москвага бориб кўчаларни, майдонларни супурадиганларни. Ўтда нима йўқ, одам жирканадики ўзбек миллатидан шунақа бориб, ўзига бир бурда нон топиш учун ўша ёққа бориш керак экан. Ҳа, Ўзбекистонни ўзида ҳеч ким очликдан ўлаётгани йўқ, барака топгур!... Бунақаларни дангаса дейманки, катта пул тезроқ топиш учун у ёққа бориб шарманда қилади ҳаммамизни, деган эди Ислом Каримов.\nКейинги ойларда эса, ўзбекистонлик меҳнат муҳожирлари Россиянинг депортация лагерларида Ўзбекистон расмийларининг масалага бефарқлиги туфайли бир неча йиллаб қолиб кетмоқда.\nРоссия Федерал миграция хизмати эълон қилган сўнгги маълумотларга қараганда, шу кунда Россияда расман рўйхатга олинган 1 миллион 800 минг киши атрофида ўзбекистонлик меҳнат муҳожири бор.


ҚАРАҚАЛПАҚСТАН РЕСПУБЛИКАСЫ КОНСТИТУЦИЯСЫНА 25 ЖЫЛ » Aqmang'i't tan'i' gazetasi'\nБыйыл Қарақалпақстан Республикасы Конституциясының қабыл етилгенине 25 жыл толады. Усы сәнеге байланыслы өткерилип атырған мәдений ағартыўшылық илажларда тийкарғы нызамымыз халық мәпи ушын хызмет ететуғыны ҳәм оның тыныш-татыў турмысын тәмийинлейтуғыны атап өтилмекте.\n9-апрель күни районымыздағы 15-санлы балалар музыка ҳәм көркем өнер мектебинде Қарақалпақстан Республикасы Конституциясының 25 жыллығына бағышланған салтанатлы мәжилис болып өтти.\nСалтанатлы мәжилиске район ҳәкиминиң орынбасарлары, мәкеме, кәрхана ҳәм өзин-өзи басқарыў уйымларының ўәкиллери, оқыў орынлары оқытыўшылары ҳәм оқыўшылары, жәмийетшилик ўәкиллери қатнасты.\nБайрам салтанаты Өзбекстан ҳәм Қарақалпақстан Республикаларының мәмлекетлик гимнлерин атқарыў менен басланды.\nСалтанатлы мәжилисте район ҳәкиминиң орынбасары, районлық ҳаял-қызлар комитетиниң баслығы Ү.Сейфуллаева, район прокурорының орынбасары С.Алламуратов ҳәм 1-санлы мектептиң оқыўшысы С.Бердимуратовалар қутлықлаў сөз сөйледи.\nСалтанатлы мәжилис қатнасыўшыларына районлық мәденият үйи хызметкерлериниң концерт бағдарламасы қойып берилди.\nҚарақалпақстан Республикасы Конституциясы күнине бағышланған байрам илажлары районымыз аймағындағы оқыў орынларында, мийнет жәмәәтлеринде кең түрде белгиленип өтти.


“Ўзтрансгаз” АЖ: Метан газ нархининг 150-200 сўмга пасайтирилиши миллиардларни иқтисод қилди » Milliy Matbuot Markazi\nБош саҳифа Демонстрационный сайт » Иқтисод » “Ўзтрансгаз” АЖ: Метан газ нархининг 150-200 сўмга пасайтирилиши миллиардларни иқтисод қилди\nИқтисод / Ҳодиса 27-05-2019, 21:18 0\nАвтомобиль узоғимизни яқин, оғиримизни енгил қилади. Кундан- кунга кўчаларда автомобиллар сони ортиб бормоқда. Кузатадиган бўлсак, ҳайдовчиларнинг аксари, ёнилғининг “ҳамёнбопи”дан фойдаланишга ҳаракат қилади.\nЁдингизда бўлса, жорий йил бошида Фарғона, Андижон, Наманган, Қашқадарё ҳамда Сурхондарё вилоятларида метан ёнилғисининг нархи тарози палласидек ўйнаб турди. “Газ заправка”лари кўрсатаётган хизмат нархининг яна қимматлашиб кетгани, бундан ташқари, тирбандлик табиийки ҳайдовчилар эътирозига сабаб бўлди. Боз устига газ тўлдириш шохобчаларида метан газининг нархи бир-биридан фарқ қилди. Автомобилларга газ тўлдириш компрессор шохобчаларида (АГТКШ) 1 куб метр метан газ нархи ўртача 300-400 сўмга ошди ва кузатилган энг қиммат баҳо 2200 сўм бўлди.\nБундай ҳолат илк марта 2018 йилнинг ноябрь ойида юртимизнинг барча ҳудудларида жойлашган шохобчаларда кузатилган эди. Тегишли ўрганишлардан кейин мутасаддилар томонидан газнинг нархи 1900 сўмга туширилди. Шунингдек, Молия вазирлигининг буйруғига асосан, мабодо газ нархини белгиланган нархдан ошириб сотадиган газ қуйиш шохобчаси аниқланса, унга нисбатан санкциялар қўллаш ҳақида огоҳлантиришлар берилганди.\nКейинчалик нархларнинг барқарорлиги таъминланган бўлишига қарамай, бу муаммо яна кўтарилди. Ўшанда солиқ тизимидаги ўзгаришлар баҳонасида газ “заправка”ларидаги босим билан бирга, нархлар ҳам 300-400 сўмга оширилди, деган хабарлар тарқалди. Ёнилғига нисбатан акциз солиғи жорий этилгани сабаб қилиб кўрсатилганда, Молия вазирининг “2018 йил 1 ноябрдан газ нархи 11 сўмга ошиб, 1900 сўм этиб белгиланган эди. Ваҳоланки, 2019 йил 1 январдан бензин, дизель ёқилғиси ва газ ишлатганлик учун олинадиган солиқ ўрнига акциз солиғи жорий қилиниши ҳисобига солиқ миқдори атиги 55 сўмга ошган, бу маҳсулот нархига таъсир қилмаслиги керак эди”, деган изоҳи ҳам берилди.\n– Республиканинг, айниқса водий ва жанубий вилоятларида фаолият кўрсатаётган автомобилларга сиқилган газ тўлдириш компрессор шохобчаларидаги нархнинг юқорилаши, тирбандликлар билан боғлиқ аҳолининг мурожаатларини ўрганиш мақсадида раҳбарият топшириғига кўра, ишчи гуруҳи ташкил қилинди, – дейди “Ўзтрансгаз” АЖ Ахборот хизмати раҳбари Л.Собирова. – Жорий йилнинг январь-февраль ойларида “Ўзтрансгаз” АЖ мутахассислари жойларга чиқиб, ҳақиқий аҳвол ҳудудлар кесимида ўрганилди. Қишнинг совуқ кунларида газ зичлиги ортиб, босимининг пасайиши ҳам вазиятни бироз мураккаблаштиради. Ўрганиш натижаларига асосан газ қуйиш шохобчаларига қўшимча лимит ажратиш ҳақида “Ўзтрансгаз” АЖ қарори қабул қилинди ва “заправкалар” газ билан таъминланди. Шундан сўнггина метан газнинг сунъий кўтарилаётган нархи маълум миқдорда тушди.\nРақамларга кўра, вилоятлар бўйича 2019 йил биринчи чорак давомида АГТКШларга етказиб берилган табиий газ ҳажми қарийб 750 минг куб метрни ташкил қилган. Таҳлиллар ҳар ойда газ қуйиш шохобчалари эгалари – тадбиркорларга газ лимитлари ошириб борилганини кўрсатмоқда. Метан газ “заправка”ларига ажратилган қўшимча лимитлар нархнинг барқарорлигини таъминлашга хизмат қилди, дейиш мумкин. Жумладан, ҳар бир ҳайдовчининг ҳар куб метр газдан иқтисод қилган 150-200 сўми рақамларга солинса, 53 миллиард сўм атрофидаги маблағнинг тежалишига олиб келганини англатмоқда. Бу “Ўзтрансгаз” АЖ томонидан давлат идораларининг халққа сидқидилдан хизмат қилиши зарурлиги тамойилига ҳамоҳанг фаолият олиб бораётгани, истеъмолчилар учун навбатдаги қулайлик яратганидан далолат беради. Аҳоли манфаатини кўзлаган бу каби иқтисодий тежамкорликка эришиш масаласи кейинги чоракларда ҳам изчил давом эттирилади.\nТаъкидланишича, ҳозирда юртимиз бўйлаб, 650 дан зиёд сиқилган газ тўлдириш компрессор шохобчалари мавжуд. Республика бўйича жорий йилнинг иккинчи чораги учун АГТКШларга етказиб берилиши режалаштирилган табиий газ ҳажми 92 600 куб метрга оширилиб, салкам 840 минг куб метрга етказилди. Демак, ҳайдовчилар ёнилғини арзонлаштирилган нархларда харид қилади.


«45 000 АҚШ долларлик зарар, Финляндия...\n07.05.2021 12:06 0 2823\n«Хориждаги ватандошлар» доирасидаги интервьюлар давом этади. Навбатдаги суҳбатдошимиз бугунги кунда Финландияда меҳнат фаолиятини олиб бораётган Раҳмонбек Расулов. Қаҳрамонимиз 1990 йили Самарқанд вилоятида туғилган.\nУ билан суҳбатимиз Россияда кўрган қийинчиликлари, муваффақиятсизлар, Финляндияга нега кетгани ва шу каби бошқа мавзуларда кечди.\nРоссиядаги қийинчиликлар ва Финляндияга келиш...\nОтам машина кузовини тузатиш бўйича уста бўлган. Мен ҳам болаликдан отамни ёнида юриб шу касбни эгалладим.\nМактабда ўқиб юрган пайтларим учувчи бўлишни жуда хоҳлардим ва бирор бир давлатга бориб ишлаш ҳақида умуман ўйлаб кўрмаганман. Лекин Ўзбекистонда отамни ишлари юришмаганидан сўнг оилага ёрдам бериш мақсадида Россияга бориб ишлашга мажбур бўлганман. 2008 йил Россиянинг Санкт-Петербург шаҳрига пул ишлаш ва у ерда ўқиш мақсадида жўнаб кетдим.\nСанкт-Петербург шаҳрига илк келган кунларимни яхши эслайман. Аниқроғи, 3 хонали квартирада 32 киши яшайдиган жойга келиб тушгандим. Оддий бир устахонада усталикка ишга кириб ишлай бошладим. Устахонамизда иситиш тизими йўқлиги сабаб устахонанинг ички қисм деворлари муз билан қопланарди.\nИш вақтим узунлиги ва оиламга пул зарурлиги боис университетга топшириш имконим бўлмаган. Ўша вақтлар тезроқ керакли пулни йиғиш ва Ўзбекистонга қайтиб тадбиркорлик (автомобиль эҳтиёт қисмлари) дўконини очиб шу иш билан шуғулланишни истардим. Учувчилик орзуйи эса орзулигича қолаверган.\nАммо Санкт-Петербург билан чегаралиги ва жуда кўп рус танишларим Финляндияга бориб келгани сабаб менда ҳам аста-секин бу давлатга қизиқиш кучайиб борди. 2014 йили Россияга санкциялар қўйилганидан кейин бошқа давлатга бориб ишлаш ҳақида ўйлай бошладим. Чунки иқтисодий санкциялар ишчилар даромадига ҳам таъсир ўтказганди.\nБиринчи марта Финляндияга келиш учун 2014 йили визага ариза топшириб рад жавоби олганман. Орадан кўп вақт ўтмай, мени Санкт-Петербургдаги ROLF (автодилер) компаниясига автомобилларни ранглаш ишига (автомалярликка) таклиф қилишди. У ерда соатига 600 рубль тўлашарди ва натижада бошқа давлатга бориш истаги ҳам ўз-ўзидан йўқолди.\n2018 йили уйланиш ва ўз бизнесимни очиш мақсадида Ўзбекистонга қайтдим. Ва ниҳоят Самарқандда автомобиль эҳтиёт қисмлари дўконини очдим. 2019 йил мен учун жуда оғир келди. Бизнесим 45 минг АҚШ доллари миқдорида зарар келтирди. Тасаввур қилинг, бир йил ичида уйсиз, пулсиз, машинасиз... деярли ҳеч вақосиз қолдим. Олдинда никоҳ тўйим яқинлашиб қолганди.\nБироқ Азиз исмли яқин дўстим кўмагида мушкулларим анча енгиллашди. Тўйимдан сўнг ва асосийси, турмуш ўртоғимнинг Финляндияга ўқишга қабул қилиниши ортидан бу ерга келдим.\nФинляндияга келиш, албатта, осон бўлгани йўқ. Масалан, биргина виза олиш учун Россияда 6 ой кутишимизга тўғри келган. Очиғи, ўша кунларда бошимдан ўтказган қийинчиликларни ҳеч кимга раво кўрмайман ва бир нарсани аниқ айтишим мумкинки, инсон ҳар қандай оғир вазиятдан чиқишга астойдил ҳаракат қилса, бунга албатта эриша олади.\nМамлакатдаги энг йирик автодиллер\nҲозир Вантаа шаҳридаги SАKА автосалони устахонасида ишлайман. Компания мамлакатдаги энг йирик автодиллер.\nБу ерда ишлаш жуда қизиқ, масалан ҳар бир ходим учун эрталаб соат 8 да кофе ва мазали сендвичлар берилади.\nКомпаниядаги асосий вазифам автомобилларни ранглаш, яъни автомалярлик. SАKА автосалонидан автомобилларни устахонага олиб келиб уларни таъмирлаб қайта олиб бориш ҳам бизнинг ишимизга киради. Баъзида 180-200 километрдан автомобилларни олиб келиб биргина бамперини ранглаб яна қайтариб олиб бориш ҳолатлари бўлади. Ўйлашимча, бунақаси фақат Финляндияда бўлса керак.\nФинлар атроф-муҳитга кучли эътибор беришади. Бу ердаги аксарият рангларга сув қўшилади. Бундай ранглар табиатга зарарсиз ва очиғи бу турдаги рангларни илгари Россия ёки Ўзбекистонда кўрмаганман.\nФинляндияда хорижий ишчиларга яратилган имкониятлар ҳавас қиларли\nРоссиядаги ўз тажрибам билан солиштирганда, Финляндия умуман бошқа дунё.\nЕвропа Иттифоқи ташқарисидан келган ишчилар, чет эл фуқароси бўлишидан қатъи назар бу ерда суғурта қилинади.\nРоссияда эса ҳар ой патент регистрация қилинади ва кўчаларда полиция тўхтатиб, анча дилхираликлар қиларди ва аксига олиб патент олиш учун шароитлар ҳам етарли бўлмаган.\nФинляндияда мамлакатга киришда виза олиб кирасиз ва сизни бошқа полиция умуман безовта қилмайди. Россиядан фарқли равишда ҳужжатларни миграция бўлимида чўздириш учун онлайн навбат олиш ҳам мумкин.\nШунингдек, бу ерга келганингиздан кейин касаба уюшмасига албатта аъзо бўлишингиз керак. Агар иш берувчи билан муаммога дуч келсангиз, касаба уюшмаси сизни етарлича ҳимоя қилади. Иш шароитлари талабга жавоб бермаса, музокаралар олиб боради.\nҚолаверса, ишсизлик суғуртаси фондига қўшилишни ҳам тавсия бераман. Боиси турли сабабларга кўра ишсиз қолсангиз иш ҳақингизни маълум бир қисми ўртача 70 фоиз ҳар ой янги иш топгунингизгача фонд тўлаб боради.\nЯна шунингдек, Финляндияда давлат тили фин ва швед тиллари бўлиб, фин тилида аҳолининг 90 фоизи она тили сифатида гапиришса ва аҳолининг қарийб 5 фоизи швед тилида мулоқот қилишади.\nШу боисдан хорижликлар учун фин ва швед тили курслари ўқув муассасалари ва ташкилотлар томонидан ташкил этилади. Уларга кадрлар бюроси орқали ёки яшаш жойингизга кўра қатнаб бепул ўқишингиз мумкин. Бу хорижий ишчиларни Финляндия жамиятига жуда тез мослашиб кетиши учун яхши имконият.\nШу билан бирга, бу ерда иш соатлари асосан кунлик 8 соатни ташкил қилади. Бу орқали инсонларнинг, маҳаллий ёки хорижлик бўлишидан қатъи назар оиласига етарлича вақт ажратиб бахтли яшашлари мақсад қилинган.\nИнтерьвюнинг иккинчи қисми тез кунда эълон қилинади. Унда Финландиядаги таълим, солиқлар ва коронавирус ҳақидаги фикрлар ўрин олган.\nФинляндия Хориждаги ватандошлар Раҳмонбек Расулов\nФин дипломати ЕИнинг Марказий Осиё бўйича махсус вакили этиб тайинланди


Ҳисорда яшовчи 63-ёшли Марҳабо Давлатова Саудия Арабистонига учиб кетмоқчи бўлган 16 кишилик гуруҳ таркибида эди, аммо гуруҳнинг барча аъзолари самолёт бортидан туширилди. «Йўлбошчимиз ушланганида биз парвозни кутаётган эдик. Бизга у лицензияга эга бўлмасада диндорларни умрага юбориш билан шуғулланганини айтишди. Мен умра зиёратини тўрт йил кутдим ва ҳозир чуқур ташвишдаман», - дейди Марҳабо Давлатова.\nУнинг сўзларига қараганда, ўзи ва яна икки қариндоши августдаёқ ҳужжатларни расмийлаштиришган ва пулларни тўлаб қўйишган. «Ҳукумат вакиллари аэропортда бизга пуллар қайтарилишини айтишди. Бироқ мен гап пулда эмаслигини айтдим, барчамизни қамраб олган тушкунликдан қандай қилиб чиқиб кетишимиз мумкин?»\nРасмийлар умумий ҳисобда 30 нафар фуқаронинг кичик ҳажга боришларига рухсат беришмади – уларнинг ҳаммаси "Сомон Эйр” ва "FlyDubai”авиакомпанияларининг Душанбе – Дубай рейсидан туширилди.\nТожикистон ҳукумати қошидаги миллий анъана, тантана ва урф-одатларни тартибга солиш ва диний Қўмита матбуот котиби Афшин Муқимнинг айтишича, йўлбошчиларнинг кичик ҳажни ташкил қилишлари учун рухсатномаси бўлмаган, улар давлатга солиқ тўлашмаган. «Бу йўлбошчилар авваллари ҳам диндорларни умрага олиб боришган ва уларни хайрия бошпаналарига жойлаштиришган», - дея қўшимча қилади матбуот котиби.\nЎз номини ошкор қилишни истамаган йўлбошчилардан бири Радио Озоди билан суҳбатда солиқ тўламаганини ва айрим талабларга итоат қилмаганини тан олди. Унинг айтишича йўлбошчилардан ҳеч ким ҳибсга олинмаган.\nРасмийлар Маккага бора олмаган зиёратчиларни расмий рухсатномага эга бўлган компаниялар орқали Умрага юборишга ваъда беришди. Лицензияга атиги иккита – «Ормон» ва«Расул» сайёҳлик компаниялари эга. Бошқа компанияларнинг хукуматдан рухсат олишга бўлган уриниши самарасиз якунланди.\nХусусий йўлбошчилар томонидан умрага бориб келган диндорларнинг айтишларича, кичик Ҳажни амалга ошириш учун атиги 17 минг сомони ($1700дан кўпроқ) тўлашган. «Расмий» компанияларнинг хизмати 20 минг сомонидан кўпроқ туради, дея таъкидладилар.\nҲаж сингари Умра ҳам мусулмонлар учун бажарилиши керак бўлган амаллардан биридир. Бироқ Ҳаждан фарқли равишда Умра йилнинг исталган вақтида бажарилиши мумкин. Ҳаж исломнинг бешта фарзидан биридир. Ислом шариатига биноан қурби етган ҳар бир мўмин-мусулмон ҳаёти давомида бир марта бўлса-да Ҳаж қилиши керак.\nЭслатиб ўтамиз, 2019 йилда 5 минга яқин тожикистонлик Ҳажга борди, ўтган йили уларнинг сони 6 мингдан кўп эди. Бу йил Ҳажга бориш ҳаражатлари 35 минг 128 сомони ($3,5 мингдан кўпроқ)ни ташкил қилди. Умрага бориб келган фуқаролар сони аниқ эмас.


"Барселона" қўрқинчли "Аноэта"да меҳмон / CHAMPIONAT.asia\n"Барселона" қўрқинчли "Аноэта"да меҳмон\nТеглар : Барселонапревью\nБугун, 14 январь куни ЛаЛиганинг 19-тур учрашувлари давом этади.\n"Леванте" - "Сельта"\nБарселонада калтакланган Унсуэ жамоаси Валенсияга йўл олди. Каталониядаги омадсизликка қарамасдан, Виго клуби бу баҳсда ғалабага умид қилмоқда. "Сельта"нинг учта ўйинлик ғалабасиз серияси "Реал" ва "Барселона" туфайли содир бўлганини унутмаслик керак. "Сельта" "Леванте" даражасидаги клубларга қарши хотиржам ўйнайди. Ушбу жамоалар ўртасидаги сўнгги 2та ўйинда 10та гол киритилганини ҳисобга олсак, бугун ҳам камида 3та голга умид қилишимиз мумкин.\nМезбонлар уйидаги кетма-кет 4та учрашувда ғалаба қозонишди (Испания Кубоги билан). Жамоа "Мендисорросе" стадионида қайта туғилгандек кўринмоқда. Италиялик мутахассис Винченцо Монтелла қўл остидаги меҳмонлар айни дамда ўз ўйинини излаш билан банд. "Севилья"нинг сўнгги учрашувларига эътибор берсак, жамоанинг ўйинларида барқарорлик йўқ. Меҳмонларнинг маҳорати қоғозда рақибникидан устун. Баҳсдаги воқеалар ривожини тахмин қилиш ҳам жуда қийин.\nБаскониянинг асосий жамоаси аста-секинлик билан ўзига келмоқда. "Атлетик" сўнгги олтита баҳсда мағлуб бўлмади, кетма-кет учта учрашувда ғалабага эришди. "Эспаньол" эса рақибникидай жанговар формаси билан мақтана олмайди. "Тўтиқушлар" оқсамоқда ва хатто "Малага" ҳамда "Леванте" устидан қозонилган "қуруқ" ғалабалар ҳам тасодифий бўлиши мумкин. Бу муваффақият "Эспаньол"нинг кучлилигидан эмас, рақиб ўзини кўрсата олмаганидан дарак. "Шерлар"га қарши баҳсда "тўтиқушлар" ўз қўшиғини куйлаши қийин бўлади, чунки жанговар формадаги рақиб овга чиққан, бу сафар улар мезбонларни қопқонга тушириши мумкин.\nСан-Себастьян "Реал" ва "Барселона" учун омадсиз шаҳарлардан бири ҳисобланади. Маҳаллий клуб "Аноэта"нинг ўзгача "аура"сидан фойдаланишни яхши билади. "Реал Сосьедад" ўз стадионида ҳар қандай рақибга муаммо туғдириб келган ва бугун ҳам улар "Барселона"нинг "қонини ича" олади. Каталония клуби "Аноэта"даги сўнгги 5та учрашувнинг 3тасида мағлуб бўлган. Мезбнолар "Барселона" ҳимоясини синовдан ўтказишади. Маҳорат борасида рақибдан анча устун бўлган кўк-анорранглилар "Реал Сосьедад" дарвозасини ишғол қилишлари қийин бўлмайди, бунинг устига жамоа жуда яхши формада. Таркибга қўшилган янги футболчилар эса Эрнесто Вальверде жамоасига куч қўшади.\n16:00. "Леванте" - "Сельта" (Футбол ТВ,\n20:15. "Алавес" - "Севилья" (Aleziya.com)\n22:30. "Эспаньол" - "Атлетик" (Aleziya.com)\n00:45. "Реал Сосьедад" - "Барселона" (Aleziya.com, Футбол ТВ, Матч ТВ, Матч! Футбол 3)\n2017 йил "Барселона"га ўтишга яқин келган футболчи мавсум якунланганидан кейин "Фулхэм"ни тарк этади 7\nВальверде терма жамоасига чақирилмаган ўйинчилар билан машғулот ўтказмоқчи бўлди, аммо ҳеч ким келмади 12\n"Интер" ҳимоячисининг агенти: "Мижозимни "Реал" ва "Барселона" харид қилмоқчи" 5\n"Эвертон" Андре Гомешни сотиб олади 3\nКарикатура: "Барселона" Де Йонгдан кейин Де Лигтни ҳам сотиб олмоқчи 3


ЎзА - Мамат капитаннинг аризаси\nМамат капитаннинг аризаси\nҚарнаблик Мамат капитан ўз бошлиғига шундай ариза йўллабди: «Ўртоқ полковник! Оилавий аҳволим ёмонлашганлиги сабабли мени участка инспекторлигидан ДАН ходимлигига ўтказишингизни сўрайман. Майда иш бўлсаям майли. Қарнабда мошин кўп. Бир кунимни кўрарман. Сал ўзимни ўнглаб олай, кейин яна ишимга қайтаман деб ваъда бераман».\n«Мелисанинг аризаси» номли ушбу ҳангома муаллифини дарҳол таниган бўлсангиз керак? Ҳа, адашмадингиз, машҳур публицист, ёзувчи Фармон Тошев!\nУнинг «Чўпоннинг тумори» номли латифаси ҳам машҳур:\n“Кунлардан бир кун Пўлат чўпонга хотини «Икки кундан бери бошим оғрийди. Қилмаган амалим қолмади. Татар мулладан битта тумор ясатиб келмасангиз бўлмайди чоғи. Тушимга кирди», дейди. Эртаси Пўлат ака хотинининг топшириғи эсдан чиқиб, отарга кетворади. Қайтишда бу гап эсига келади. Хуллас, бирпасда оқ қоғозга лотин ёзувида «Берилди ушбу қоғоз шул ҳақдаким, Исмоил қизи Зулфиянинг бундан кейин боши оғримасин. Татар мулла», деб битади. Учбурчак қилиб буклади ва устидан эринмай латта билан тикиб чиқди. Туморни кўргач, Зулфия холанинг чеҳраси очилиб кетди. Анча вақт боши оғримай юрди. Бир куни сир очилиб қолди.\nЗулфия хола қўрқа-писа туморни очса, эрининг хати бор экан. «Бизнинг хўжайиннинг дами ҳам татар мулланикидан қолишмайди аслида», дебди у алданганини билмаслик учун”.\nФармон Тошев ижодида бундай теша тегмаган гаплар кўп. Нафақат ҳажвий йўналишдаги, балки бадиий-публицистик, қолаверса, назмий асарларида ҳам катта маҳорат ифодасини кўрасиз.\nЯқинда нашрдан чиққан «Мактублар» номли китобда Фармон Тошев ижоди ва шахсиятига чизгилар жамланган. Ундан самарқандлик адиб ва журналистнинг китобларини ўқиб ёзилган мактублар ва тақризлар ўрин олган. Китобдаги асосий хулосалар бадиий маҳорат масалалари билан боғлиқ. Ҳар бир ижодкор бу битиклардан ўзига хулоса чиқариши мумкин.\nШоҳрух БОТИРОВ, ЎзА


San Jay - Arazlamang\nSuxrobxon - Baxona\nKelly Clarkson - Couldn't Be Better\nDJ Kapral & Дима Бостон - Никотин\nAdem & Murat feat. Megan Kashat - Dripping\nГлавная - Новости - Кўзингиз яхши кўрмайдими? Ҳадемай бундан халос бўласиз!\nШу йил Гарвард университетининг бир қатор тиббиёт олимлари шу соҳада янги ихтирони яратдилар. Олимлар кўз фаолиятини қайта тиклаш ва кўзда юзага келаётган муаммоларни ҳал қилиш мумкин, деб таъкидлашмоқда...\nУларнинг фикрича, улар яратган танага жойлаштирилувчи “микро чип” билан бунга эришиш мумкин. “Микро чип” инсон танасига жойлаштирилади ва у кўздаги ишламаётган тўқималарнинг фаолиятини тиклайди, кўзнинг кўриш сифатини яхшилаб, ундаги содир бўлаётган ўзгаришлар ҳақида фойдаланувчини бохабар этиб боради. Шунингдек, доимий мия билан узвий алоқада бўлиб, кўз-мия фаолиятини тезлаштиради. Бу “Микро чип” Гарвард университетининг бир қатор тиббиёт олимлари томонидан “Келажак ихтироси” дея таъкидланмоқда. Шу йилнинг март ойидан бошлаб бу ихтиронинг синов муддати бошланади, лекин бошқа шу соҳадаги олимларнинг таъкидлашларича, ихтиро нуқсонлардан холи эмас ва у яна қайта такомиллаштирилиши зарур. Лекин ихтирочилар синовдан олдин бу ихтирони маймунда синаб кўришди ва ажойиб натижаларга эришишганини ҳамда асосий синовдан олдин бу ихтиро бўйича кескин қарор чиқармасликни айтишмоқда.\n“XXI АСР МЎЪЖИЗАСИ”: ЭНДИ ОСМОНДА ҲАМ ТИРБАНДЛИК БЎЛАДИМИ?\nЯқин келажакда йўллардаги тирбандликлар осмонда ҳам пайдо бўлиши мумкин. Бунинг сабаби учувчи машиналарнинг ихтиро қилинишидир...\nАмериканинг PAL-V компанияси мутахасисларининг таъкидлашларича, ҳам ерда, ҳам осмонда ҳаракатланувчи автомобиллар яқин келажакнинг оламшумул ихтироси бўлади. Автомобиль 100 от кучланишдаги қўшалоқ электр узатиш қуввати ва двигательга эга. Бу эса автомобилни ерда бемалол ҳаракатланиш ва вертолёт сингари ҳавога кўтарилиш имконини беради. Ерда соатига 160-100 км тезликда ҳавода эса 3500 метр максимал баландликда соатига 180 км тезликда ҳаракатланиш имкониятига эга. Автомобиль 160 км тезликка 9 сонияда чиқа олади. Компания мутахассисларининг фикрича, ҳозирга қадар бундай турдаги ва бу каби етук имкониятларга эга автомобиль яратилмаган. Американинг PAL-V компанияси аллақачон бу турдаги автомобиллар учун буюртмалар қабул қилишни бошлаб юборишган. Автомобилга буюртма бериш ва бундай мўъжизавий машинанинг бошланғич нархи 400.000 доллардан 600.000 долларгача эканлиги айтилмоқда. Бу ихтирони одамлар “XXI аср мўъжизаси” дея таърифлашмоқда. Чунки бу турдаги ва бундай имкониятдаги автомобилларни фақат фантастик киноларда кўришимиз мумкин эди.\nҚОҒОЗНИНГ ЯНГИ “АВЛОДИ”: БИР НЕЧА МАРТА ФОЙДАЛАНИШ МУМКИН!\nБиламизки, дастлабки қоғоз Хитойда яратилган ва у ҳозирги кунга қадар ривожланиб инсонларга қулай шаклларда ишлаб чиқарилмоқда. Аммо ишлатилган қоғозларни қайта ишлаш ва уни ишлаб чиқариш иқтисодий томондан (ёғочлардан) анча кўп вақт ва маблағ талаб қилади. Лекин юқоридаги ҳолатларни ҳисобга олиб, қоғозни яратган хитойликлар қоғозни янги ажабтовур турини ишлаб чиқаришга муваффақ бўлишди...\nХитойнинг Шандонг университети олимларидан бир гуруҳи ҳамда Калифорниянинг (АҚШ) Лоуренс университети олимлари билан хамкорликда нур тўлқинлари ёрдамида ёзиш ва қайта фойдаланиш мумкин бўлган қоғознинг янги турини яратишди. Янги турдаги қоғозда ёруғлик қисмининг ультрабинафша нурлари таъсири остида рангини ўзгартириш мумкин бўлган наночастоталар ишлатилади. Бундай наночастоталарни ўз ичига олган энг яхши қоплама деярли ҳар қандай маҳсулотлар учун қўлланилиши мумкин. Бу жараён янги турдаги қоғозни 120 даражадаги цельсий шкаласи ҳароратида қиздириш натижасида шаклланади.\nКалифорния университетидаги хитойлик профессор Ядонг Ин ихтиро ҳақида шундай дейди:\n— Биз тинимсиз изланишларимизни натижасида бир неча марта фойдаланиш мумкин бўлган ва қайта ёзиш имкониятини ўзида мужассамлаштирган қоғознинг янги “авлоди”ни яратишга муваффақ бўлдик. Бу турдаги қоғозларни чоп этиш учун ҳеч қандай сиёҳ ёки принтер талаб этилмайди. Ушбу ихтиро иқтисодий ва экологик муаммоларни ҳамда миллионлаб тонна қоғозларнинг қайта ишлаш заруратини бартараф этишда асқотади, деб ўйлайман. Бу қайта ёзиш имкониятига эга қоғоз айниқса, газета, журнал, плакатлар ва бошқа турдаги босма материалларни чоп этишда қўл келишига ишонаман.\nНаманган давлат университети талабаси


ОНАМ УЙГА КИРИТМАЯПТИ... - 24 Сентября 2017 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2017 » Сентябрь » 24 » ОНАМ УЙГА КИРИТМАЯПТИ...\nОНАМ УЙГА КИРИТМАЯПТИ...\n-Айни дам учинчи фарзандимга ҳомиладорман. Тўйимиздан сўнг икки қуда орасидан гап ўтиб, айтишиб қолишди. Ўшанда онам кўч-кўронимни йиғиштириб кетган. Лекин мен оиламни танлаб, онамнинг кетидан эргашмадим. Шу кунгача эрим иккимиз ўзимизга ажратилган икки хонали уйда яшаб келаётгандик. Онам «Уйни сотиб пулини менга берсаларинг, каттароғини олиб бераман» деганига ишониб, айтганидек қилдик. Айтган гапида туриб, ўзига яқин жойдан квартира олиб берди. Аммо энди «Эринг билан ажрашасан, кейин уй ҳужжатларини бераман» деб бизни уйга киритмаяпти. Ҳозир қайнимга аталган уйда яшаяпмиз. Онамни сира тушунолмаяпман. Бу ҳолатда қандай қонуний чора кўриш мумкин?\n-Агар сизнинг маблағингиз эвазига онангиз томонидан сотиб олинган уй сиз ёки турмуш ўртоғингиз номига расмийлаштирилган бўлса, уйга оилангиз билан киришингизга тўсқинлик қилинган ҳолатларда турар–жой жойлашган ҳудуддаги фуқаролик судига даъво талаби билан мурожаат этишингиз мумкин.


Инсон терисини ёпинган Қонхўр Шоғоллар Тўдасига қарши аёвсиз кураш ҳақида\nby Admin on Fri May 28, 2010 5:09 am\nСўнгги олинган хабарларга кўра Ислом Каримов яна Андижонга борди ( http://www.bbc.co.uk/uzbek/uzbekistan/2010/05/100527_karimov_andijan.shtml )\nЖаллоднинг бу галдаги Андижон сафаридан мақсади нима? Унинг бундан 5 йил олдин Андижонга қилган сафари нафақат андижонликларнинг балки бутун дунёни эсида қолди. Ўшанда бу жаллод улкан жиноятга қўл уриб, ундан бир оғиз илиқ сўз кутган мингларча соддадил андижонликларни ёппасига қўрғошин ўқлари билан “сийлади” ва мингларча гўдаклар, муштипар оналар ва ёшу қариларни ўлимига сабабчи бўлди. Хўш, бугун, орадан 5 йил ўтиб нега бу жаллод яна Андижонга қайтиб борди? Қон ҳиди яна бу қари шоғолни йўлга чорладими?\nБу иблиснинг биринчи ташриф қилган жойига қаранг: Ҳарбий қўшинлар қароргоҳи!\nНияти бузуқ одам бўлгандан кейин ундан ёмонликдан бошқа яна нима кутиш мумкин?\nБу сафар жаллод ўзининг малай офицерлари ва аскарларини унга қарши кўтарилиши мумкин бўлган халққа қарши бўлажак ҳужумларда янада шавқатсизроқ бўлишга даъват этаётган бўлса ажаб эмас.\nҲамма бало фақат шу битта одамда бўлганида уни иложини топса бўлар эди. Аммо афсуски асосий бало ифлос қўллари тирсакларигача қонга ботган, меъдаси эса халқнинг қонига тўймаган мана шу ифлос қариянинг бир ўзида эмас−да!\nАсосий бало ана шу жаллодни ўраб олган, у “Ёт!” деса ётиб, “Тур!” деса турадиган, “Бос!” деса босиб, “Ғажи!” деса гўдакми, қариями демай ғажийдиган шоғоллар тўдасидадир!\nАсосий бало ўзларининг эсу ҳушларини бир қари шоғолнинг қўлига топшириб қўйган, бирортасида инсоний ғурур деган нарсанинг уруғи ҳам қолмаган ҳокимиятдаги бир тўда ғалчалардадир.\nТоки бу ғалчалар тўдаси диктаторнинг ҳар қандай буйруғига буйсуниб ўзлари қилаётган ишлар жиноий ва ҳаром−ҳариш ишлар эканини тушунмагунича;\nТоки бу инсон терисини ёпинган шоғоллар тўдасига кимдир ана шу оддий ва аччиқ ҳақиқатни тушунтирмагунча;\nТоки бу ғалчалар ниҳояти карим ўзларининг халққа қарши қилаётган ишларининг оқибати бир куни ёмон тугашини англаб етмагунларича аҳвол ўзгармайди.\nУ қари шоғолнинг бу дунёдан кўра у дунёси яқин қолди, у бир куни барибир кетади, ё ўлади, ё ўласи ҳолга тушгач бир қўриқхонага жойлаштирилади.\nХўш, кейинчи. Кейин нима бўлади?\nКейин унинг ўрнига ана шу қари шоғолнинг тарбиясини олган бошқа бир қонхўр шоғол ҳокимликни ўз қўлига олади.\nАгар эрни эр ёки қаро ер қиладиган хотин бўлса,\nЭлни эл ёки қаро ер қиладиган одам ҳокимдир.\nАлбатта бир боланинг вояга етиб қандай одам бўлиши энг аввало унинг ота онасига, бобосию момосига, уруғ аймоқлари ва келиб чиқишига, олган тарбиясию эгаллаган билимларига боғлиқ бўлади.\nАммо бир инсоннинг қандай раҳбар бўлиши кўп ҳолларда ундан олдин ўтган раҳбарларга ва энг асосийси, уни чор атрофини ўраб юрувчи барча амалдорлари ва лаганбардорларига боғлиқ бўлади. Руслар “Короля определяет свита” дейишади, яъни бир подшоҳнинг қандай бўлишини унинг атрофидагилар белгилайди дегани бу.\nБу гаплардан қисқа бир хулоса чиқарадиган бўлсак, бир ҳокимни халқпарвар ёки бир қонҳўр иблис қиладиганлар – ана ўша ҳокимнинг қўли остида хизмат қиладиган амалдорлар, корчалонлардир ва унинг энг яқин хизматкорларидир.\nНафақат Марказий Осиё ва нафақат собиқ СССР давлатлари ичида, балки бутун жаҳон миқёсида ўзининг ўта қонхўрлиги билан танилган, ўн мингларча андижонлик тинч намойишчиларни барча қуроллардан, ҳеч иккиланмай, аёвсиз ўққа тутишга буйруқ берган жаллод яккаҳоким Ислом Каримовдир.\nУнинг ана ўша буйруқларини миқ этмай амалга оширганлар ва ошираётганлар эса қуйидагилардир: Зокир Алматов(собиқ Ишчи ишлар вазири), Рустам Иноятов (Миллий хавфсизлик хизмати раиси), Шавкат Мирзиёев (бош вазир), Баҳодир Матлюбов(Ички ишлар вазири), Акмал Саидов(Парламентнинг Қонунчилик палатасида қўмита раиси), Рустам Азимов(Молия вазири), Элёр Ғаниев (ташқи иқт.алоқалар ва савдо вазири), Равшан Мухитдинов (Адлия вазири), Б.Эшонов (Конституцион суд раиси), Абдулла Орипов(Таьлим, ижт.муҳофаза ва соғлиқни сақлаш масалалари буйича раҳбар), Владимир Норов (ташқи ишлар вазири), Қобил Бердиев (Мудофаа вазири), Маҳмуд Худойбердиев (Президентнинг махсус қирувчи гвардияси бошлиғи) ва бизларга номлари ҳозирча номаълум аммо вақти келганда аниқлаш осн бўлган барча ҳарбий қисмларнинг генераллари, полковниклари, майорлари, капитану лейтенантларидир.\nХўш, бу қари шоғол кетгач, бу шоғолнинг барча қонхўрликларига теппа тенг шериклик қилган ва уни ўрнини эгаллаган Мирзиёевми, Азимовми, Иноятовми, қайси бўлмасин, халқпарвар ҳоким бўла оладими?\nЙўқ. Ҳеч қачон инсон башарали қонхўр шоғоллар тўдаси ичидан халқпарвар инсон етилиб чиқиши мумкин эмас!\nХўш, у ҳолда нима қилиш керак ахир? Ҳамма гап ана шунда.\nЭнг аввало ана шу ҳақда уйлай бошлаш керак. Кейин эса чучварани хом санашларни бас қилиш керак. Ундан кейин эса дунёдаги диктатура тузумларига қарши курашларда ва хусусан Ўзбекистондаги Ислом Каримов диктатурасига қарши курашларда йўл қўйилган хатолардан хулосалар чиқариш керак.\nНихоят ҳамма нарсани тушунгач ва масаланинг туб моҳиятини англагач бу инсон терисини ёпинган шоғоллар тўдасига қарши кескин, шиддатли ва уларни эсанкиратиб қўядиган буюк курашни тўсатдан бошлаб юбориш керак.\nБу курашни токи шоғолларни ҳаммасини биттама битта тугатмуганча узлуксиз давом эттириш керак.\nАкс ҳолда Ўзбекистонда ҳеч қачон ёрўғ кунлар бўлмайди. Бир нарсани истаган одам аввал ўша нарсага эришиш режасини тузади, кейин эса режани амалга ошириш ҳаракатини бошлайди ва токи ўз мақсадига эришмагунча ўз курашини тўхтатмайди. Бу дунёда ҳали бирор нарса ўз ўзидан ҳал бўлган эмас.\n2010 йил 28-май\nБу мақолага доир бошқа материаллар: Кто есть лидер? http://www.centrasia.ru/newsA.php?st=1072732740\nКаждый народ достоин своего лидера. А достоин ли лидер своего народа? https://forumuzbekistan.forum2x2.ru/t402-topic#946\nО феномене душевного рабства https://forumuzbekistan.forum2x2.ru/t435-stopdictatorkarimov-com#1056\nҒаламислар Армияси ҳақида https://forumuzbekistan.forum2x2.ru/t298-topic#532


"Атлетик" етакчи футболчиси билан шартномани узайтирди.\n21 ноябрь, 2018, 15:29\nЭнди у "Ливерпуль" ёки "Наполи"га ўта олмайди.\nБильбаонинг “Атлетик” клуби ўзининг расмий сайти орқали етакчи ярим ҳимоячиси Икер Муниаин билан амалдаги шартномани узайтиргани ҳақида эълон қилди.\nУнга кўра 25 ёшли футболчи басклар сафида 2025 йилгача тўп суради. Эътиборли жиҳати, ушбу келишувда Муниаинни товон пули белгиланмаган. Энди унинг трансфер ҳуқуқи тўлалигича “Атлетик” қўл остига ўтди.\nЭслатиб ўтамиз, бундан аввалроқ Муниаинга "Ливерпуль" ва "Наполи"дан қизиқишлар бўлаётгани ҳақида хабарлар тарқалган эди.\nМаълумот учун, Муниаин “Атлетик” сафида 2009 йилдан буён тўп суриб келмоқда. У ўтган давр мобайнида жами 359та ўйинда майдонга тушиб, ўз ҳисобига 51та гол ҳамда 36та голли узатма ёздириб қўйишга эришган.


06.09.2019 20:44 0 7217\nПрофессионал таълим тизимини янада такомиллаштиришга доир қўшимча чора-тадбирлар тўғрисидаги Президент Фармони қабул қилинди. Бу ҳақда «Ҳуқуқий ахборот» канали хабар берди.\nФармонга мувофиқ, 2020-2021 ўқув йилидан бошлаб Ўзбекистонда Таълимнинг халқаро стандарт таснифлагичи даражалари билан уйғунлашган янги бошланғич, ўрта ва ўрта махсус профессионал таълим тизими ҳамда табақалаштирилган таълим дастурлари жорий этиладиган таълим муассасалари ташкил этилиб, мазкур дастурлар асосида тегишли кадрлар тайёрлайдиган таълим муассасалари рўйхатлари тасдиқланди.\n- мактабларнинг 9-синф битирувчиларига 2 йиллик кундузги таълим берилади;\n-таълим олаётган ўқувчилар Давлат бюджети ҳисобидан базавий ҳисоблаш миқдорининг бир баравари миқдорида ойлик стипендия ҳамда уч маҳал овқат билан таъминланади.\n-камида умумий ўрта маълумотга эга бўлган шахсларга касблар ва мутахассисликларнинг мураккаблигидан келиб чиққан ҳолда 2 йилгача муддатда кундузги, кечки ва сиртқи таълим шаклларида давлат буюртмаси ҳамда тўлов-контракт асосида таълим берилади.\n-умумий ўрта маълумотга эга бўлган шахсларга касблар ва мутахассисликларнинг мураккаблигидан келиб чиққан ҳолда 2 йилдан кам бўлмаган муддатда кундузги, кечки ва сиртқи таълим шаклларида давлат буюртмаси ҳамда тўлов-контракт асосида таълим берилади;\n-техникумларни тамомлаган битирувчилар ўз соҳасига мос бакалавриат таълим йўналишлари бўйича кириш имтиҳонларисиз якка тартибдаги суҳбат орқали олий таълим муассасаларида 2-курсдан ўқишини давом эттириш ҳуқуқига эга бўлади.\nолий таълим университет техникум\nЖамият 16/11, 11:49


Америкада қимматга тушадиган 4 хато - Uzbek Immigrant\nHomeМаслаҳатларАмерикада қимматга тушадиган 4 хато\n2 474 * Мазкур мақола илк маротаба 6 июл 2014 йилда Ташаббус веб-саҳифасида (http://tashabbus.com/) чоп этилган. АҚШ университетларининг бирига ҳуқуқшунослар учун […]\nYanvar 5, 2018 Mirakmal Niyazmatov Маълумот учун 4\n2 413 I-20 қандай форма ва уни қандай олиш мумкин? I-20 формаси расмий ҳужжат бўлиб, у АҚШ ҳукумати тасдиқланган ўқув муассасаси […]\n3 649 АҚШда таҳсил олиш мавзусини ёритишни давом эттирамиз. Навбатдаги суҳбатдошимиз Икромжон Тўхтасинов. Икромжон 1993 йил Наманган шаҳрида туғилган. 2017 йил […]


Ўзбекистон: сухандон Раҳматилла Мирзаев ўлдириб кетилган - BBC News O'zbek\nЎзбекистон: сухандон Раҳматилла Мирзаев ўлдириб кетилган\nТошкентдан келаётган хабарларга кўра, Ўзбекистон телевидениесининг диктори Раҳматилла Мирзаев якшанба тунида номаълум шахслар томонидан ўлдириб кетилган.\nТошкент шаҳар ИИБ матбуот хизмати хабар қилишича, қотилликда гумонланган шахс қўлга олинган.\nРаҳматилла Мирзаев узоқ йиллар Ўзбекистон телеканалининг "Ахборот" дастурида, қатор мусиқий кўрсатувлар ва концертларга сухандонлик қилган.\nХабарларга қараганда, марҳум диктор кўп қўшиқчилар билан бирга ишлаган, охирги пайтларда уни кўпроқ тўй ва турли тадбирларда кўришган.\nИжтимоий тармоқларда Раҳматилла Мирзаевнинг ҳамкасблари, у билан бирга ҳамкорлик қилган санъаткорлар уни яхши инсон, ўз касбининг устаси сифатида хотирлашмоқда.\nРаҳматилла Мирзаев 60 ёшда бўлган.\nБи-би-сининг шоу бизнесига алоқадор тошкентлик манбаларидан бирининг микрофонсиз сўзлаб беришича, кеча кечқурун Раҳматилла Мирзаевга уйида уч марта пичоқ урилгани ҳақида маълумотлар бор. Тошкентлик манбага кўра, қотилликда гумонланиб Раҳматилла Мирзаевнинг 23 яшар ўғлининг таниши қўлга олинган. Айтилишича, қўлга олинган пайтда унинг қўллари қон бўлгани, шкафнинг ичида яшириниб ўтирганида ушлангани ҳақида хабарлар тарқалган Тошкентда. Айни пайтда суриштирув ишлари олиб борилаётгани, қўлга олинган қотилликда гумонланувчи ва марҳумнинг ўғли сўроқ қилинаётгани айтилади. Маълумотларга кўра, Рахматилла Мирзаевни кеча кечқурун Ғуломжон Ёқубовнинг юбилей концертида кўришган. Кайфияти яхши бўлган, ҳеч бир ортиқча ҳолатлар сезилмаган. Қотиллик концертдан қайтиб борганда содир этилган бўлиши мумкин.\nРаҳматилла Мирзаев ахборот дастурларидан ташқари мусиқий кўрсатувларни олиб борган. Унинг иккинчи турмуш ўртоғи қўшиқчи Аъло Раҳимова бўлган. Раҳматилла Мирзаев унга уйлангандан сўнг қўшиқ айтишини тақиқлаб қўйган, дейилади.\nЛекин биз билан гаплашган шоу- бизнес вакилига кўра, марҳумнинг санъаткорлар билан катта муаммолари бўлмаган. Агар муҳокамали ишларга аралашиб қолганида бундай гаплар бу соҳа ичида тез тарқалади,-дейди у.\nРаҳматилла Мирзаевнинг биринчи аёли телевидениеда таржимон бўлиб ишлаган.\nДавр ахборот дастурида ишлаган журналист Саодат Омонова Раҳматилла Мирзаевни ўз ишининг устаси, дадил, жасоратли инсон сифатида таърифлади.\n"Раҳматилла Мирзаев "Ахборот" дастурини олиб бораётганда, Президент Каримовнинг фармонини шошилинч ўқиш талаб қилинганда, рози бўлмаган. Оқибатда у ишдан бўшатилган, маълум вақтдан сўнг ишига яна қайтиб тикланган. Ишидан ажралиб қолиши мумкин бўлган вазиятда ҳам ўз фикрини айта оладиган жасоратли инсон эди у киши. Бундай ҳаракатга ҳамма ҳам журъат қилавермайди",- дейди журналист.


ВИДЕО: Беном 2 кунлик концертидан – Sog’inch Sadosi\nQaynoq xabarlar to\nОзарбайжонликлар Манзура олдига серқатнов…\nСардор Рахимхон – "Акажоним" Мп3\nШОД билан шодон сухбат. Тўлиқ видео\nРайхон – "Юрак" Клип\nШОД гурухи билан сухбатга анонс\nРамазонда хар хафта Сайёд билан ифтор! Хадис ва ибратли хикоялар танлови!\nМуниса шоу-2018! "Сенсиз" альбом тақдимотидан ВИДЕО\nЯна Салим акага қўшиқ?) Қиёфадошлар: Севара (Шахзода) ва Дилафруз (Феруза).\nМаънавий тарбия амалиёти кечаётган манзилдан ФОТОНИГОХ!\nSog’inch Sadosi Muxabbatli Qalblar Manzili\nВИДЕО: Беном 2 кунлик концертидан\n- in Yangiliklar\nХар тарафлама йил концерти номига лойиқ бўлган Беном гурухининг 2 кунлик концертидан видеолавхаларни тақдим этар эканмиз, шу икки кунлик репортаж билан хам бўлишамиз.\nАйтиб ўтиш керак, концертдан бир хафта аввал чипталарни хаммаси сотиб бўлинди, шу сабаб хам икки кунлик дастурда одам лиқ тўла ўтди.\nДастур давомида ўзига хос, ўша интервьюда айтганимдек фикримга содиқ айтсам: замонавий эртак мухаббат қиссаси қўйилиб, унга монанд қўшиқлар табиийки 100 фоиз жонли ижрода томошабинлар хори билан куйланди.\nГурух йигитлари ваъда бергандек, аввал инстаграмдаги Сарварнинг сахифасида ўтказилган конкурсдаги мухлислар танлаган ғолиблар концертнинг биринчи куни сахнада бирга куйлашди.\nКонцертнинг иккинчи куни эса “Беном” чиларнинг ўзлари танлаган ғолиб билан бирга куйлашди.\nДастурда “Беном” гурухи шу йили сентябрь ойида қатнашиши режалаштирилаётган Туркчавизион фестивалининг конкурс доирасида куйланадиган янги инглиз тилидаги “Me and you” қўшиғини премьера тарзида куйлаб уни қисқача таржима турини хам куйлаб беришди. Жонли ижродаги концертни қулайлиги бунда хам қўл келди.\nКонцерт якунидаги “Ватан” қўшиғи ўзгача бир шижоатли чиққанини эътироф этмай илож йўқ.\nКонцертнинг биринчи кундаги санъат ахлидан мехмонлар “Афруз” гурухи, Манзура ва Зарина Низомитдиновалар,\nДилноз ва камина бўлдик.\nИккинчи кундаги мехмонлар Гулсанам Мамазоитова ва Юлдуз Турдиевалар бўлиб Гулсанам йигитларни хар бирига алохида гулдасталар топширди.\nШунингдек иккинчи кун санъаткорлардан мехмон бўлганлардан яна Бобур Йўлдошев ва Умидахон,\nШахзода Мухаммедова бўлажак турмуш ўртоғи билан ,\nШухрат Вохидов, Азамат Ахроров, Ёдгор Мирзажонов ва Беном гурухининг клипларидаги бош қахрамонлар бўлишди.\nДастурни кузатишдан кўра кўпроқ тинглаш ва айниқса томошабинларнинг бор овозлари билан куйлашларини тинглаш сехри ўзгача хиссиёт бағишларкан. Мана шу эмасми санъаткор бахти?!\nМана-ку ижодкор ғалабаси!\nҚанча эшитсанг эшитгинг келаверади.\nОвозлар…… бирлашган хиссиётлар жўрлиги! Фантастика!\nТақдим этаётган видеоимизни томоша эмас, бир тинглангда… Хеч қанақа эффект йўқ, хаммаси ўзимиззи камерага олинган видео. Энди биламизку айрим хонандалар концерт видеоси монтажида сунъий овозлар билан чирантирилган диск чиқаришини . Айрим қизиқчи гурухларнику айтмасаям бўлади, диск чиққанидаги монтажда қўлланилган овозлару эмоционал кадрлар фақат бир икки пик пайтидан копировка қилиб охиригача қайта қайта қўйилаверади. #есаемаса Шунақасини кўриб қолиб роса кулгандим. Томошабинни сунъий алдаган одам сахнадан сирпанади. Ва ўша сирпанишдан йиқилгани зарби анча кейин оғриғи кучли бўлади. Уни ижод умри қисқа. Майли, Беном гурухи бировни айблаб туриб мақташга лойиқ эмас. Шундоғам юз фоизли жонли ижрода концерт бергани ва шунчаки номига эмас, махорат билан куйлаб томошабинларни хам куйлата олишгани хақиқий хиссиётлар шоуси бўлди дейишга лойиқ. Шу учунам ижобий нотада мухтасар қилиб эътиборингизни видеога қаратамиз.\nМана бу видеодаги куйлаётган томошабин ёшлар ёши улғайиб Беном қўшиқларидан ностальгия билан энтикадиган бўлади. Хар бирини хаётий тарихида ўчмас наво бўлиб яшайди. Сарвар ва Комил нафақат ўзлари куйлаган балки бошқаларга хам ёзиб берган қўшиқлари биланам келажак учун ўчмас хотиралар тайёрлаб қўйишди..ва қўйишмоқда хам. Ва мана шу томошабинлар овози хам бу фикрларимга кафил. Қанча мақтасанг арзийди! Тўғрими?\nСарвар, Комил, ижодий жамоа, Жамшид Хожиниёзов ва профессионал созандалар ВЫ МОЛОДЦЫ! Ўзбекчаси Яшанг шоввозлар!(миди?)\nСуратлар: Нодира Тўраева, Видео: Сарвар Қамбаров.\nPrevious article Хиссиётлар шоуси: БЕНОМ! Фотонигох.\nNext article 8-ёшлик болакай сериал сабаб пичоқ яширмоқда\nОзарбайжон халқ артисти Адалет Шукуров ва юртимизда хит\nCopyright © 2012 Sog'inch Sadosi


Трампнинг Флоридада ўтказган таътилининг дастлабки ойлари 14 млн долларга тушди 5-12-2021, 15:15 | Zamin.uz\n23:23 / 06.02.2019\n6 февраль куни АҚШ ҳисоб палатаси мамлакат администрацияси харажатлари ҳақидаги маълумотни тақдим этди, деб хабар берди «Дарё» ТАССга таяниб.\nУнга кўра, Дональд Трампнинг Флорида штатидаги ўзининг Mar-a-Lago поместясига уюштирган тўртта сафарининг дастлабки уч ойи америкалик солиқчиларга 14 миллион долларга тушган.\nУшбу сумманинг 10,6 миллион доллари президент хавфсизлигини таъминлаш учун ишлатилган. Яна 3 миллион доллар эса сафарда президентга ҳамроҳлик қилган администрация ходимининг турар жой ва бошқа харажатларига сарфланган.\nОқ уй ҳозирча бундай сарф харажатларга ҳеч қандай изоҳ бермаган. Бироқ, аввалроқ администрация вакиллари Трамп дам олиш вақтида ҳам ишлашини кўп марта таъкидлаган.\n«Президент қаерда бўлишидан қатъий назар президентлигича қолади. Унинг хавфсизлигини назорат қилишга кетадиган харажатлар унинг ташвиши эмас», — деб бу ҳолатга изоҳ берган Оқ Уй матбуот котиби Сара Сандерс.\nБундан ташқари, Трампнинг сиёсий мухолифлари, унинг президент бўлганидан кейин кўп вақтини ўзига тегишли поместелар ва гольф клубларида ўтказишини танқид қилган. Трамп ўзининг сайловолди кампаниясида «бажариладиган ишлар кўплиги» сабабли Оқ Уйни камдан-кам тарк этишга ваъда берганди. “Замин” янгиликларини “Одноклассники”да кузатиб боринг\nЯнгиликлар » Дунё » Трампнинг Флоридада ўтказган таътилининг дастлабки ойлари 14 млн долларга тушди


Ўзбекистон «қора рўйхат»дан чиқиб, «қизил ҳудуд»га...\n«Чегара билмас мухбирлар» халқаро нодавлат ташкилоти (Reporters sans frontières, RSF — сайти Ўзбекистонда блокланган) ҳар йиллик матбуот эркинлиги рейтингини эълон қилди.\n«Газета.uz» хабарига кўра, Ўзбекистон бу рейтингда 160-ўринни эгаллаб, матбуот эркинлигининг энг ёмон позициясига эга бўлган мамлакатлар рўйхатини тарк этган. Ўтган йили Ўзбекистон рўйхатда 165-ўринни эгаллаган. Шу билан бирга, ҳозирги ҳолат RSF томонидан «ёмон» (бад) деб баҳоланмоқда.\n«Назорат, цензура ва ўз-ўзини цензура қилиш ҳали ҳам мавжуд, ҳукумат эса оммавий ахборот воситалари устидан назоратни сезиларли даражада сақлаб турибди», — дейилади ташкилот ҳисоботида.\nҚозоғистон рейтингда 158-ўринни, Тожикистон эса 161-ўринни эгаллаган. Туркманистон 180-ўринда рейтингга якун ясайди. Қирғизистон матбуот эркинлиги билан боғлиқ вазият «муаммоли» (problematic) деб баҳоланган ягона Марказий Осиё мамлакатига айланиб, 83-ўринни эгаллаган.\nРоссия (148-ўрин), Беларусь (153), Украина (102), Молдова (91), Арманистон (61) ва Грузия (60) собиқ СССР мамлакатлари ичида Ўзбекистонга нисбатан юқорида жойлашган. Болтиқбўйи мамлакатларида вазият анча яхши: Литва — 30, Латвия — 24, Эстония — 11-ўрин.\nБиринчи ўрни Норвегия, Финляндия иккинчи, Швеция учинчи ўринни эгаллаган. Биринчи ўнталикка Голландия, Дания, Швейцария, Янги Зеландия, Ямайка, Бельгия ва Коста-Рика кирган.\nрейтинг матбуот эркинлиги Чегара билмас мухбирлар\nХориж 11/11, 10:12\nЭнг «ичкиликбоз» мамлакатлар қайсилигини биласизми?\nЖамият 24/10, 10:35\nТарихда илк бор: Ўзбекистон «Бизнесни рўйхатдан ўтказиш» бўйича жаҳонда 8-ўринни эгаллади


Lada Vesta симёғочга қарши: краш-тест седаннинг энг заиф жойларини кўрсатди (видео) - Daryo\n16:55, 30.01.2021 26857\nYouTube’даги AcademeG каналида симёғоч иштирокидаги навбатдаги краш-тест видеоси пайдо бўлди. Бу сафар синовда 2016 йилда ишлаб чиқарилган Lada Vesta иштирок этди.\nРоссияда ишлаб чиқарилган енгил машина лойиҳачиларнинг очиқ-ойдин хатосини кўрсатиб берган.\nБлогерлар беш йиллик Vesta’ни 380 минг рублга (5 минг доллар) сотиб олган. Бу Питердаги энг арзон вариантлардан бири ҳисобланади: минимал жамланма, 105 минг километр йўл босган, капотида занглаш аломатлари ва олд қисми аварияга учраган. Бироқ буларнинг барчаси аҳамиятсиз, чунки тест учун ён томондаги ҳимоя муҳим ҳисобланган.\nСимёғоч билан тўқнашув олдидан моделнинг энг кучсиз жойи лонжерон (автомобиль рамасининг ёндори) эканлиги маълум бўлган. Гап шундаки у бутун эмас, балки икки қисм ўртасидаги оралиқда жойлашган бўлиб, негадир кузов ўртасидан жой олган — зарба айнан шу ерга тўғри келган.\nАвтомобиль соатига 39 километр тезликда симёғочга ён томони билан урилган. Тезлик жуда паст бўлишига қарамай, унинг геометрияси ўзгариб кетган: том қисми эгилган, эшиклар пачоқланган, орқа чап қанот ичкарига кириб қолган, юқори устун синиб кетган, олд ўриндиқ эса сезиларли даражада ён ва юқорига силжиб кетган.\nЭътиборли жиҳати, Lada ролик аввалида айтилган жойи — лонжерон ёриқларига келган зарба оқибатида «сочилиб кетган». Бу каби ёриқнинг бўлиши лойиҳалаш жараёнидаги қўпол хатолик ҳисобланади.\nМавзуга доир: Целлофан, изолента ва канализация трубаси: янги Lada Нива нималардан йиғилган? (видео)\n13:22, 02.10.2021 32230\n21:35, 11.10.2021 41832\n21:22 Бугун 1840\n20:53 Бугун 4698\n20:30 Бугун 5050\n20:21 Бугун 16720\n07:34 Бугун 57722\n13:49, 16.10.2021 55562\n22:28, 15.10.2021 55000\n11:44, 16.10.2021 54287


ГУМда тарвуз-қовунли фаввора ишга тушди - 18.08.2015, Sputnik Ўзбекистон\nГУМда тарвуз-қовунли фаввора ишга тушди. 18.08.2015, Sputnik Ўзбекистон\n15:23 18.08.2015 (янгиланди: 12:49 27.08.2015)\nГУМда тарвуз-қовунли фаввора ишга тушди.\nРоссия пойтахтининг марказида жойлашган ГУМ магазинида қизиқарли фаввора ишга тушди. Сув ўрнига у тарвуз ва қовун билан тўлдирилган. Полиз маҳсулотлари айни пишган пайтда магазин меҳмонлари ушбу қзиқ манзарани томоша қилишлари ва уни ёнида суръатга тушишлари мумкин.\nУндан ташқари ушбу ширадор маҳсулотларни ёки улардан таёрланган шарбатлар харид қилиш мумкин.\nЎтган йили август ойининг охирида шунга ўхшиш тадбир бўлиб ўтганди. Ўшанда фаввора фақат тарвуз билан тўлдирилганди.\nФестивал 23 августгача давом этади.\n© Sputnik / Евгения Новоженина / Фотобанкка ўтишГУМда "Москва баҳори. Мураббо фестивали" доирасида полиз маҳсулотларидан ясалган санъат асари, яратилди.\nГУМда "Москва баҳори. Мураббо фестивали" доирасида полиз маҳсулотларидан ясалган санъат асари, яратилди.


Бир савол сўрасам: 2. Аллоҳни тушда кўриш мумкин-ми?\n— Банда Аллоҳни тушида кўриши мумкинми? Бу раҳмоний туш бўлади-ми?\n— Аллоҳ таолони тушда кўриш бор нарса. Расулуллоҳ соллаллоҳу алайҳи васаллам ўзларининг бир неча ҳадисларида: “Роббимни тушимда кўрдим”, деганлар. Шулардан бири имом Аҳмад ўз “Муснад”ларида, шунингдек, имом Термизий ҳам “Сунан”ларида келтирганлар. Мужтаҳид имомларимиз ҳам бир неча бор тушларида Аллоҳ таолони кўрганларини айтганлар. Аҳли сунна вал жамоа уламолари: “Аллоҳ таолони тушда кўриш мумкин”, дейдилар. Бунинг ҳақиқати шуки, Аллоҳ таолонинг мисли-ўхшаши йўқ. Бу ҳақда Аллоҳ таоло:\n“У Зотга ўхшаш ҳеч нарса йўқдир” деб марҳамат қилган (Шууро сураси, 11-оят). Лекин Аллоҳ таоло Ўзига масал-мисолни исбот қилган.\n﴿اللَّهُ نُورُ السَّمَاوَاتِ وَالْأَرْضِ مَثَلُ نُورِهِ كَمِشْكَاةٍ فِيهَا مِصْبَاحٌ الْمِصْبَاحُ فِي زُجَاجَةٍ الزُّجَاجَةُ كَأَنَّهَا كَوْكَبٌ دُرِّيٌّ يُوقَدُ مِنْ شَجَرَةٍ مُبَارَكَةٍ زَيْتُونَةٍ لَا شَرْقِيَّةٍ وَلَا غَرْبِيَّةٍ يَكَادُ زَيْتُهَا يُضِيءُ وَلَوْ لَمْ تَمْسَسْهُ نَارٌ نُورٌ عَلَى نُورٍ يَهْدِي اللَّهُ لِنُورِهِ مَنْ يَشَاءُ وَيَضْرِبُ اللَّهُ الْأَمْثَالَ لِلنَّاسِ وَاللَّهُ بِكُلِّ شَيْءٍ عَلِيمٌ﴾\n“... Аллоҳ осмонлар ва ернинг нуридир. Нурининг мисоли худди бир токча, унинг ичида чироқ бор, чироқ эса шиша ичида, шиша эса гўё дурдан бўлган бир юлдуз бўлиб, шарқий ҳам, ғарбий ҳам бўлмаган муборак зайтун дарахтидан ёқиладир. Унинг мойи ўзига олов тегмаса ҳам, ёритиб юборай дейди...” (Нур сураси, 35-оят).\nАллоҳ таолони бирор нарсага ўхшатишлик билан мисол келтириш мумкин. Худди юқоридаги оятда Аллоҳ таоло нурининг мисолини келтиргани каби. Мисол келтириш билан бир нарсага ўхшатиш деган нарса келиб чиқмайди.\nИнсон Аллоҳ таолони тушида айни ўзини ҳам, мислини ҳам кўрмайди. Аллоҳ таолонинг айни Ўзини бу дунёда кўришнинг имкони бўлмагани учун кўра олмайди. Мислини эса Аллоҳ таолонинг мисли йўқ бўлгани учун кўра олмайди. Лекин тушда Унинг мисолини кўра олиши мумкин. Валлоҳу аълам!\nДругие материалы в этой категории: « Қуръоннинг бўлак-бўлак бўлиб нозил қилинишининг ҳикмати\tРасулуллоҳ соллаллоҳу алайҳи васалламни ҳимоя қилишни истасангиз »


Амударёлик қизлар - Ўзбекистон вице-чемпиони! - AmuNews.uz - энг сўнгги янгиликлар\nЯқинда 22-27 март кунлари давомида Қашқадарё вилоятининг Қарши шаҳрида 14 ёшгача бўлган ўсмир қизлардан иборат жамоалар ўртасида спортнинг мини-футбол тури бўйича Ўзбекистон чемпионати мусобақалари ўтказилди. Чемпионат мусобақалари 3 турда ўтказилиб, уларда Қашқадарё, Навоий, Хоразм, Андижон, Сирдарё, Жиззах вилоятлари ҳамда Қорақалпоғистон Pеспубликасидан ташриф буюрган 7 та футбол жамоалари қизлари иштирок этдилар.\nҚорақалпоғистон Pеспубликаси босқичида ўтказилган мусобақада иштирок этиб, 1-ўринни қўлга киритган Амударё тумани футбол жамоаси қизлари Ўзбекистон чемпионлиги учун ўтказилган мусобақаларнинг биринчи турида Сирдарё вилоятининг “Гулистон” жамоаси билан ўйинда қатнашиб, ғолибликни қўлга киритдилар. Иккинчи тур ўйинларида Хоразм вилоятидан ташриф буюрган футбол жамоаси қизлари билан майдонга тушиб, уларни ҳам ўз голлари билан ортда қолдирдилар. Учинчи турга чиққан туман футбол жамоаси қизлари Андижон вилояти футбол жамоасини 4:2 ҳисобида ютиб чиқиб, мусобақанинг финал босқичига йўллланма олдилар.\nФинал босқичда амударёлик футболчи қизлар Қарши шаҳрининг “Севинч” футбол жамоси қизлари билан майдонда тўп суришдилар. Футбол майдонида қизғин ўтган мусобақаларда Амударё тумани футбол жамоаси қизларига Ўзбекистон Pеспубликаси чемпионатининг 2-ўрин ғолиби бўлиш насиб қилди. Жамоа қизлари кубок, кумуш медаль, диплом ва совғалар билан тақдирландилар.\nЧемпионатдан совринли ўрин ва медаллар билан қайтган Амударё туманининг Холимбег овули футбол жамоасини туман ҳокимлиги, туман спорт қўмитаси, туман Болалар-ўсмирлар спорт мактаби мураббийлари ва спортчи ёшлари ҳамда ота-оналар тантанали кутиб олдилар. Кутиб олиш маросимида туман ҳокими Султонбой Йўлдашев, туман ҳокими ўринбосари Марям Аҳмедова, туман Болалар ва ўсмирлар спорт мактаби директори Чоршам Тожимуродов ҳамда ота-оналар сўзга чиқиб, қизларни қизғин қутладилар. Туман ҳокими Султонбой Йўлдашев мини футбол бўйича ўтказилган Ўзбекистон чемпионати мусобақаларида иштирок этиб, 2-ўрин ғолиби бўлган қизлар ва уларнинг мураббийларининг ҳар бирига биттадан, жами 13 та велосипед совға қилди.